title: 2015 m. liepos 15 d. Komisijos sprendimas (ES) 2015/1402, kuriuo nustatoma Europos Sąjungos pozicija dėl valdymo subjektų, veikiančių pagal Jungtinių Amerikos Valstijų Vyriausybės ir Europos Sąjungos susitarimą dėl raštinės įrangos energijos vartojimo efektyvumo ženklinimo programų suderinimo, sprendimo peržiūrėti kompiuterių specifikacijas, įtrauktas į susitarimo C priedą (Tekstas svarbus EEE)

text:
18.8.2015

               LT

               Europos Sąjungos oficialusis leidinys

               L 217/9

         KOMISIJOS SPRENDIMAS (ES) 2015/1402
   2015 m. liepos 15 d.
   kuriuo nustatoma Europos Sąjungos pozicija dėl valdymo subjektų, veikiančių pagal Jungtinių Amerikos Valstijų Vyriausybės ir Europos Sąjungos susitarimą dėl raštinės įrangos energijos vartojimo efektyvumo ženklinimo programų suderinimo, sprendimo peržiūrėti kompiuterių specifikacijas, įtrauktas į susitarimo C priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 13 d. Tarybos sprendimą 2013/107/ES dėl Jungtinių Amerikos Valstijų Vyriausybės ir Europos Sąjungos susitarimo dėl raštinės įrangos energijos vartojimo efektyvumo ženklinimo programų suderinimo pasirašymo ir sudarymo (1), ypač į jo 4 straipsnį,
   kadangi:

               (1)

               pagal susitarimą Europos Komisija kartu su Jungtinių Amerikos Valstijų aplinkos apsaugos agentūra gali parengti ir periodiškai persvarstyti bendrąsias raštinės įrangos specifikacijas ir todėl iš dalies pakeisti susitarimo C priedą;

               (2)

               Komisija turi nustatyti Europos Sąjungos poziciją dėl specifikacijų pakeitimo;

               (3)

               šiuo sprendimu numatytomis priemonėmis atsižvelgiama į Europos Parlamento ir Tarybos reglamento (EB) Nr. 106/2008 (2) 8 straipsnyje nurodytos Europos Sąjungos „Energy Star“ valdybos pareikštą nuomonę;

               (4)

               C priedo I dalyje pateikta kompiuterių specifikacija turėtų būti panaikinta ir pakeista prie šio sprendimo pridedamomis specifikacijomis,

         PRIĖMĖ ŠĮ SPRENDIMĄ:
   Vienintelis straipsnis
   Europos Sąjungos patvirtintina pozicija dėl kompiuterių specifikacijų, įrašytų į susitarimo C priedo I dalį, peržiūrėjimo sprendimo, kurį priims valdymo subjektai, veikiantys pagal Jungtinių Amerikos Valstijų Vyriausybės ir Europos Sąjungos susitarimą dėl raštinės įrangos energijos vartojimo efektyvumo ženklinimo programų suderinimo, yra grindžiama pridedamu sprendimo projektu.
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. liepos 15 d.

            Komisijos vardu

            Pirmininkas

         Jean-Claude JUNCKER

      (1)  OL L 63, 2013 3 6, p. 5.

      (2)  2008 m. sausio 15 d. Europos Parlamento ir Tarybos reglamentas (EB) Nr. 106/2008 dėl Bendrijos raštinės įrangos energijos vartojimo efektyvumo ženklinimo programos (OL L 39, 2008 2 13, p. 1).

      PRIEDAS

         SPRENDIMO PROJEKTAS
         (…)
         valdymo institucijų, veikiančių pagal Jungtinių Amerikos Valstijų Vyriausybės ir Europos Sąjungos susitarimą dėl raštinės įrangos energijos vartojimo efektyvumo ženklinimo programų suderinimo, sprendimas dėl susitarimo C priede nustatytų kompiuterių specifikacijų persvarstymo
         VALDYMO INSTITUCIJOS,
         atsižvelgdamos į Jungtinių Valstijų Vyriausybės ir Europos Sąjungos susitarimą dėl raštinės įrangos energijos vartojimo efektyvumo ženklinimo programų suderinimo, ypač į jo XII straipsnį,
         kadangi kompiuterių specifikacijos turėtų būti persvarstytos,
         NUSPRENDĖ:
         Jungtinių Amerikos Valstijų Vyriausybės ir Europos Sąjungos susitarimo dėl raštinės įrangos energijos vartojimo efektyvumo ženklinimo programų suderinimo dabartinė C priedo I dalis „Kompiuterių specifikacijos“ pakeičiama čia pateikta V dalimi „Kompiuterių specifikacijos“.
         Sprendimas įsigalioja dvidešimtą dieną po jo paskelbimo. Šį dviem egzemplioriais parengtą sprendimą pasirašo pirmininkai.

            Pasirašyta Vašingtone […] […]

                  Jungtinių Valstijų aplinkos apsaugos agentūros vardu

            Pasirašyta Briuselyje […] […]

                  Europos Sąjungos vardu

            PRIEDAS

               SUSITARIMO

                  C PRIEDO II DALIS

               „V.   KOMPIUTERIŲ SPECIFIKACIJOS (6.1 VERSIJA)
                  1.   Apibrėžtys

                              A.

                              Gaminių tipai:
                              1.   Kompiuteris– loginių operacijų ir duomenų apdorojimo įrenginys. Pagal šią specifikaciją kompiuteriai gali būti stacionarieji arba nešiojamieji, įskaitant stalinius kompiuterius, integruotuosius stalinius kompiuterius, knyginius kompiuterius, mažuosius serverius, mažafunkcius kompiuterius ir profesionaliuosius kompiuterius. Su kompiuteriais galima naudoti įvesties įtaisus ir displėjus, tačiau nebūtina, kad išsiųsti paruoštas kompiuteris turėtų tokius įtaisus. Kompiuterį sudaro bent šie komponentai:

                                          a)

                                          centrinis procesorius (CPU) operacijoms vykdyti. Jei CPU nėra, įrenginys turi veikti kaip tinklų sietuvas; juo kliento kompiuteris sujungiamas su serveriu, kuris naudojamas kaip kompiuterinis CPU;

                                          b)

                                          naudotojo įvesties įtaisai, pavyzdžiui, klaviatūra, pelė arba jutiklinis pultas, ir

                                          c)

                                          integruotas displėjus; be to, kompiuteris gali būti pritaikytas informacijos išvesčiai į išorinį ekraną.

                                    2.   Stalinis kompiuteris– kompiuteris, kurio pagrindinis įrenginys suprojektuotas laikyti nuolatinėje vietoje, dažnai ant stalo arba grindų. Staliniai kompiuteriai neskirti nešioti; su jais naudojamas išorinis displėjus, klaviatūra ir pelė. Staliniai kompiuteriai skirti įvairioms namų ir biuro taikomosioms programoms, įskaitant tokias pardavimo vietose naudojamas programas.
                              a)   Integruotasis stalinis kompiuteris– stalinis kompiuteris, kurio techninė kompiuterinė įranga ir displėjus yra integruoti į vieną korpusą ir kuriam kintamoji elektros srovė tiekiama vienu kabeliu. Integruotieji staliniai kompiuteriai būna dviejų rūšių: 1) sistema, kurioje displėjus ir kompiuteris yra fiziškai sujungti į vieną vienetą, arba 2) vientisa sistema su atskiru displėjumi, kuris su pagrindiniu bloku sujungtas nuolatinės elektros srovės kabeliu, o kompiuteriui ir displėjui energija tiekiama iš vieno maitinimo šaltinio. Prie stalinių kompiuterių pogrupio priskiriami integruotieji staliniai kompiuteriai; paprastai jų funkcinė paskirtis yra panaši į stalinių sistemų.
                              3.   Knyginis kompiuteris– kompiuteris, specialiai skirtas nešioti ir ilgą laiką būti naudojamas tiek tiesiogiai prijungtas, tiek neprijungtas prie kintamosios elektros srovės tinklo. Knyginiai kompiuteriai turi integruotus displėjus, neatskiriamas mechanines klaviatūras (su fiziniais paslankiais klavišais) ir žymiklio valdymo įrenginius.

                                 Pastaba. Knyginių kompiuterių funkcinė paskirtis panaši į stalinių kompiuterių, įskaitant programinės įrangos, kuri savo funkcijomis panaši į stalinių kompiuterių programinę įrangą, veikimą. Šioje specifikacijoje prie knyginių kompiuterių priskiriami modeliai su lytėjimo ekranais.
                              a)   Mobilusis mažafunkcis kompiuteris– mažafunkcio kompiuterio apibrėžtį atitinkantis kompiuteris, kuris specialiai suprojektuotas būti nešiojamas ir taip pat atitinka knyginio kompiuterio apibrėžtį. Šioje specifikacijoje laikoma, kad šie gaminiai yra knyginiai kompiuteriai.
                              b)   Dvejybinis knyginis kompiuteris– į knyginį kompiuterį panašus dvivėris kompiuteris, kurio atjungiamasis displėjus, atjungtas nuo kompiuterio, gali veikti autonomiškai kaip planšetinis kompiuteris/planšetė. Tokio gaminio klaviatūra ir displėjus turi būti paruošti išsiųsti kaip integruotas vienetas. Toliau šioje specifikacijoje dvejybiniai knyginiai kompiuteriai laikomi knyginiais kompiuteriais, nors dvejybiniai knyginiai kompiuteriai aiškiai neminimi.
                              4.   Planšetinis kompiuteris/planšetė– kompiuterinis įrenginys, suprojektuotas būti nešiojamas ir atitinkantis visus šiuos kriterijus:

                                          a)

                                          turi integruotą displėjų, kurio įstrižainė yra didesnė nei 6,5 colio, bet mažesnė nei 17,4 colio,

                                          b)

                                          neturi integruotos prie išsiųsti paruošto produkto fiziškai prijungtos klaviatūros,

                                          c)

                                          turi jutiklinio ekrano (su nebūtina klaviatūra) įvestį ir yra iš esmės nuo jos priklausomas,

                                          d)

                                          turi belaidžio ryšio tinklo jungtis (pvz., Wi-Fi, 3G, LTE ir t. t.) ir yra nuo jų iš esmės priklausomas, ir

                                          e)

                                          jame yra vidinė baterija, iš kurios jis gauna srovę, ir prijungimo prie elektros srovės tinklo jungtis, kuri naudojama visų pirma baterijai įkrauti, o ne kaip pagrindinis srovės šaltinis.

                                    5.   Nešiojamasis monoblokinis kompiuteris– kompiuterinis įrenginys, suprojektuotas būti mažai nešiojamas ir atitinkantis visus šiuos kriterijus:

                                          a)

                                          turi integruotą displėjų, kurio įstrižainė ne mažesnė kaip 17,4 colių,

                                          b)

                                          neturi į išsiųsti paruošto gaminio fizinį korpusą integruotos klaviatūros,

                                          c)

                                          turi jutiklinio ekrano (su nebūtina klaviatūra) įvestį ir yra iš esmės nuo jos priklausomas,

                                          d)

                                          turi belaidžio ryšio tinklo jungtis (pvz., Wi-Fi, 3G, LTE ir t. t.) ir

                                          e)

                                          turi vidinę bateriją, tačiau pirmiausia yra maitinamas iš kintamosios elektros srovės tinklo.

                                    6.   E. skaityklė– nejudamų atvaizdų rodymo ir žiūrėjimo į juos įrenginys. Displėjui būdinga maža atnaujinimo sparta, o pats displėjus sudarytas iš dviejų pastoviųjų būsenų medžiagų, todėl energijos reikia tik matomo atvaizdo pakeitimui, bet ne išlaikymui.
                              7.   Mažasis serveris– stalinio kompiuterio formos kompiuteris, kuriame naudojami stalinio kompiuterio komponentai, tačiau pagrindinė jo paskirtis – kitų kompiuterių atmintinės priegloba. Mažieji serveriai yra suprojektuoti vykdyti tokioms funkcijoms, kaip kad teikti tinklo infrastruktūros (pvz., archyvavimo) paslaugas, priglobti duomenis/įvairialypę informaciją. Šie gaminiai nesuprojektuoti informacijai kitoms sistemoms apdoroti arba žiniatinklio serverio funkcijai atlikti kaip pagrindinei. Mažojo serverio savybės:

                                          a)

                                          jis yra pjedestalinis, bokštinis ar kitokios formos, panašios į stalinių kompiuterių; visi duomenų apdorojimo bei saugojimo įtaisai ir tinklo sąsaja sumontuoti viename korpuse/gaminyje,

                                          b)

                                          sukurtas veikti 24 valandas per parą ir 7 paras per savaitę taip, kad nenumatytos prastovos laikas būtų kuo trumpesnis (maždaug kelios valandos per metus),

                                          c)

                                          gali veikti esant daugiau nei vienam naudotojui ir aptarnauti kelis naudotojus vienu metu per tinkle sujungtus kompiuterius, ir

                                          d)

                                          suprojektuotas veikti su sektoriuje pripažinta namų arba žemos klasės serverio taikomosioms programoms (pvz., Windows Home Server, Mac OS X Server, Linux, UNIX, Solaris).

                                    8.   Mažafunkcis kompiuteris– atskirą maitinimo šaltinį turintis kompiuteris, kuris pagrindines funkcijas atlieka tik tada, kai yra prijungtas prie nuotolinių kompiuterinių išteklių (pvz., serverio, nuotolinio profesionaliojo kompiuterio). Pagrindines jo kompiuterines funkcijas (pvz., programų vykdymą, duomenų saugojimą, sąveiką su kitais interneto ištekliais) užtikrina nuotoliniai kompiuteriniai ištekliai. Mažafunkciai kompiuteriai, kuriems taikoma ši specifikacija, yra: 1) tik tie įrenginiai, kuriuose nėra sukiųjų laikmenų ir 2) kurie yra suprojektuoti būti naudojami nuolatinėje vietoje (pvz., ant stalo), o ne kilnojami iš vienos vietos į kitą.
                              a)   Integruotasis mažafunkcis kompiuteris– mažafunkcis kompiuteris, kurio techninė kompiuterinė įranga ir displėjus prie kintamosios elektros srovės tinklo prijungti vienu kabeliu. Integruotieji mažafunkciai kompiuteriai būna dvejopi: 1) sistema, kurioje displėjus ir kompiuteris yra fiziškai sujungti į vieną vienetą, arba 2) vientisa sistema su atskiru displėjumi, kuris su pagrindiniu bloku sujungtas nuolatinės elektros srovės kabeliu, o kompiuteriui ir displėjui energija tiekiama iš vieno maitinimo šaltinio. Integruotųjų mažafunkcių kompiuterių, kurie yra mažafunkcių kompiuterių pogrupis, funkcinė paskirtis panaši į mažafunkcių kompiuterių sistemų.
                              b)   Ultramažafunkcis kompiuteris– mažiau už standartinį mažafunkcį kompiuterį vietinių išteklių turintis kompiuteris, kuris pele arba klaviatūra įvestus neapdorotus duomenis siunčia į nuotolinius kompiuterinius išteklius, o iš jų atgal gauna neapdorotą vaizdą. Ultramažafunkcis kompiuteris negali būti tuo pačiu metu siejamas su keliais įrenginiais arba lange vykdyti nuotolinių taikomųjų programų, nes įrenginyje nėra naudotojui matomos operacinės sistemos (t. y. tokia sistema yra aparatinė, naudotojui neprieinama).
                              9.   Profesionalusis kompiuteris– spartus vieno naudotojo kompiuteris, paprastai naudojamas grafikai, kompiuteriniam projektavimui, programinei įrangai kurti, dirbti su finansinėmis ir mokslinėmis programomis, taip pat kitoms sudėtingoms kompiuterinėms užduotims. Profesionalieji kompiuteriai, kuriems taikoma ši specifikacija: a) parduodami kaip profesionalieji kompiuteriai; b) tarp trikčių veikia vidutiniškai 15 000 valandų (remiantis Bellcore TR-NWT-000332, 6 leidimu, 12/97 arba surinktais duomenimis) ir c) palaiko klaidų taisymo kodą (ECC) ir (arba) buferinę atmintinę. Be to, profesionalusis kompiuteris atitinka ne mažiau kaip tris iš šių kriterijų:

                                          a)

                                          turi papildomą maitinimą, kad palaikytų aukščiausios klasės grafikos plokštes (pvz., PCI-E 6 kontaktų 12 V papildomą maitinimą),

                                          b)

                                          be grafikai skirto (-ų) lizdo (-ų) ir (arba) PCI-X palaikymo, turi instaliaciją daugiau nei x4 PCI-E jungčiai pagrindinėje plokštėje,

                                          c)

                                          nepalaiko universaliosios kreipties į atmintinę (UMA) grafikos,

                                          d)

                                          turi ne mažiau kaip penkis PCI, PCI-E arba PCI-X lizdus,

                                          e)

                                          palaiko ne mažiau kaip du procesorius (atskiri procesorių paketai ir (arba) jungtys turi būti fiziškai atskirti, t. y. reikalavimas neįvykdytas, jei palaikomas vienas kelis branduolius turintis procesorius), ir (arba)

                                          f)

                                          jo atitiktis įvertinta bent dviejų nepriklausomų programinės įrangos pardavėjų gaminių sertifikatais. Šie sertifikatai gali būti dar rengiami, tačiau turi būti parengti per 3 mėnesius nuo atitikties įvertinimo.

                              B.

                              Gaminių kategorija: – tam tikro gaminių tipo antrosios pakopos klasifikacija arba potipis, nustatomas atsižvelgiant į gaminio funkcijas ir integruotus komponentus. Pagal šią specifikaciją atitikties įvertinimo ir bandymo reikalavimai nustatomi remiantis gaminių kategorijomis.

                              C.

                              Kompiuterio komponentai:
                              1.   Grafikos procesorius (GPU)– nuo centrinio procesoriaus atskiras grandynas, suprojektuotas spartinti dvimačio arba trimačio turinio pateikimą displėjuje. Kompiuterio sisteminėje plokštėje arba kitur centrinis grafikos procesorius gali būti sujungiamas su centriniu procesoriumi, kad centrinis procesorius vykdytų mažiau su displėjumi susijusių funkcijų.
                              2.   Atskirasis grafikos procesorius (dGfx)– grafikos procesorius su vietinės atmintinės valdiklio sąsaja ir vietine grafikos atmintine.
                              3.   Integruotasis grafikos procesorius (iGfx)– grafikos apdorojimo sprendimas be atskirojo grafikos procesoriaus.
                              4.   Displėjus– iš vaizdo ekrano ir susijusių elektroninių dalių, dažnai sumontuotų viename korpuse, sudarytas rinkoje parduodamas gaminys, kurio pagrindinė paskirtis – rodyti vaizdinę informaciją, tiekiamą iš: 1) kompiuterio, profesionaliojo kompiuterio arba serverio per vieną arba daugiau įvedimo kanalų (pvz., VGA, DVI, HDMI, „DisplayPort“, IEEE 1394, USB), 2) išorinės laikmenos (pvz., USB kaupiklio, atminties kortelės), arba 3) tinklo jungties.
                              a)   Geresnių charakteristikų displėjus– integruotas kompiuterio displėjus, turintis visas toliau išvardytas charakteristikas ir funkcijas:

                                          (1)

                                          bent 60:1 kontrasto santykį, kai horizontaliojo stebėjimo kampas yra bent 85, su apsauginiu ekrano stiklu ar be jo,

                                          (2)

                                          2,3 megapikselio (MP) arba didesnę savąją skyrą ir

                                          (3)

                                          bent sRGB spalvų gamą, kaip apibrėžta Europos standarte EN 61966–2-1 (toks pats kaip standartas IEC 61966–2-1). Spalvų schemos poslinkiai yra leistini, jei palaikoma ne mažiau kaip 99 % nustatytųjų sRGB spalvų.

                                    5.   Išorinis maitinimo šaltinis– kitaip išorinis maitinimo adapteris. Išorinio maitinimo šaltinio grandinė, kuria buitinė elektros energijos srovė paverčiama nuolatine srove arba mažesnės įtampos kintamąja srove, varančia buitinį prietaisą.
                              6.   Vidinis maitinimo šaltinis– komponentas, įmontuotas į kompiuterio korpusą ir skirtas iš maitinimo tinklo gaunamos kintamosios srovės įtampai paversti nuolatinės srovės įtampa, kad būtų užtikrintas kompiuterio komponentų maitinimas. Pagal šią specifikaciją vidinis maitinimo šaltinis turi būti įmontuotas į kompiuterio korpusą, bet atskirtas nuo pagrindinės kompiuterio plokštės. Maitinimo šaltinis prie elektros tinklo turi būti prijungiamas vienu kabeliu, be tarpinių grandinių. Be to, visos maitinimo jungtys su kompiuterio komponentais, išskyrus nuolatinės srovės jungtį su integruotojo stalinio kompiuterio monitoriumi, turi būti įmontuotos į kompiuterio korpusą (t. y. neturi būti jokių išorinių kabelių, nutiestų iš maitinimo šaltinio į kompiuterį ar į atskirus komponentus). Vidiniai nuolatinės srovės keitikliai į nuolatinę srovę naudojami vienai išorinio maitinimo nuolatinės srovės įtampai keisti į įvairias kompiuteriui naudoti skirtas įtampas, nelaikomi vidiniu maitinimu.

                              D.

                              Veikimo režimai:
                              1.   Aktyvusis režimas– galios naudojimo režimas, kai kompiuteris atlieka naudingą darbą reaguodamas į: a) ankstesnį ar tuo momentu atliekamą naudotojo veiksmą arba b) tinklu anksčiau gautą arba tuo momentu gaunamą komandą. Šiuo režimu veikiantis kompiuteris aktyviai apdoroja duomenis, ieško duomenų laikmenoje, atmintinėje arba podėlyje; šis veikimo režimas apima ir neveikos režimą, kol kompiuteris laukia kito naudotojo veiksmo prieš persijungdamas į mažos galios būseną.
                              2.   Neveikos režimas– galios naudojimo režimas, kai operacinė sistema ir kita programinė įranga jau įkelta, naudotojo profilis sukurtas, kompiuteryje veikia tik tos pagrindinės programos, kurias operacinė sistema paleidžia kaip numatytąsias, o kompiuteris nėra miego būsenos. Neveikos režimas yra dvejopas – trumposios neveikos ir ilgosios neveikos.
                              a)   Ilgosios neveikos režimas– veikimo režimas, kai kompiuteris yra neveikos būsenos (t. y. praėjus 15 minučių nuo operacinės sistemos paleidimo, nuo veiklos operacijų atlikimo arba nuo įsijungimo iš miego būsenos), o pagrindiniame kompiuterio displėjuje įsijungęs mažesnio galios vartojimo režimas, todėl turinys ekrane nerodomas (t. y. foninis apšvietimas išjungtas), tačiau pats kompiuteris tebėra darbo būsenos. Jei išsiųsti paruoštame gaminyje, koks aprašytas šios apibrėžties scenarijuje, įjungtos galios valdymo funkcijos, jos įsijungia prieš ilgosios neveikos režimo vertinimą (pvz., displėjuje įsijungęs mažesnės vartojamosios galios režimas, standžiųjų diskų sukimasis gali būti lėtesnis), tačiau turi būti imtasi priemonių, kad kompiuteris nepersijungtų į miego būseną. PLONG_IDLE reiškia vidutinę galią, kai kompiuteris veikia ilgosios neveikos režimu.
                              b)   Trumposios neveikos režimas– veikimo režimas, kai kompiuteris yra neveikos būsenos (t. y. praėjus 5 minutėms nuo operacinės sistemos paleidimo, nuo darbinės apkrovos apdorojimo arba nuo įsijungimo iš miego būsenos), ekranas yra įjungtas, o ilgosios neveikos režimo galios valdymo funkcijos neįsijungusios (standieji diskai sukasi ir kompiuteris negali persijungti į miego būseną). PSHORT_IDLE reiškia vidutinę galią, kai kompiuteryje įsijungęs trumposios neveikos režimas.
                              3.   Išjungties būsena– mažiausios vartojamosios galios būsena, kurios naudotojas negali išjungti (paveikti) ir kuri gali tęstis neribotą laiką, jei gaminys prijungtas prie elektros tinklo ir naudojamas laikantis gamintojo nurodymų. Sistemose, kurioms taikomi ACPI standartai, išjungties būsena atitinka ACPI sistemos S5 lygio būseną.
                              4.   Miego būsena– mažos galios būsena, į kurią kompiuteris persijungia automatiškai po neveikos laikotarpio arba kurią įjungia naudotojas. Į miego būseną persijungęs kompiuteris gali greitai „pabusti“ reaguodamas į tinklo ryšius arba naudotojo sąsajos įrenginių veikimą; laukimo trukmė nuo pažadinimo signalo iki visiško sistemos funkcionalumo atkūrimo, įskaitant vaizdo pateikimą monitoriaus ekrane, yra ne daugiau kaip 5 sekundės. Sistemose, kurioms taikomi ACPI standartai, miego būsena dažniausiai atitinka ACPI sistemos S3 lygio (tik RAM naudojimas) būseną.

                              E.

                              Tinklo sukūrimo ir kitos galimybės:
                              1.   Papildoma vidinė atmintinė– bet kuris ir kiekvienas paruoštame išsiųsti kompiuteryje įrengtas standusis diskas (HDD) arba puslaidininkis diskas, išskyrus pirmąjį tokį diską. Terminas neapima išorinių diskų.
                              2.   Energiją taupantis eternetas (EEE)– technologija, kurią pritaikius sumažėja interneto sąsajų suvartojamos energijos kiekis, kai duomenų srautas mažas. Paaiškinta standarte IEEE 802.3az.
                              3.   Visiškas tinklo junglumas– miego būsenos arba alternatyvios mažos galios būsenos, kai galia ne didesnė kaip 10 W, kompiuterio gebėjimas palaikyti tinklo ryšį ir išmaniai „pabusti“, kai reikia apdoroti papildomą informaciją (taip pat kai reikia kartkartėmis apdoroti informaciją, siekiant išlaikyti tinklo ryšį). Kompiuteris, jo tinklo paslaugos ir programos palaiko tinklo ryšį net ir tada, kai kompiuteris yra mažos galios būsenos. Vertinant pagal įprastines programas ir kompiuterio naudojimo modelius, visiško tinklo junglumo mažos galios būsenos kompiuteris tinkle yra toks pat funkcionalus kaip neveikos režimu veikiantis kompiuteris. Visiškas tinklo junglumas, kai kompiuteris persijungęs į mažos galios būseną, neapsiriboja konkrečiais protokolais – jį gali palaikyti ir tos programos, kurios buvo įdiegtos jau po pirmojo diegimo. Kitaip – tarpinio serverio (angl. network proxy) funkcija, aprašyta standarte Ecma-393.

                                          a)

                                          Bazinių funkcijų tarpinis serveris, būdamas mažos galios būsenos, geba išlaikyti adresus ir palaiko tinklo ryšį, sistema apdoroja IPv4 ARP ir IPv6 NS/ND.

                                          b)

                                          Visafunkcis tarpinis serveris, būdama mažos galios būsenos, palaiko bazinį pajėgumą, nuotolinį pažadinimą ir paslaugų aptikimą/įvardijimą.

                                          c)

                                          Tarpinio serverio nuotolinis pažadinimas – mažos galios būsenos sistema gali būti pažadinta nuotoline užklausa iš už vietinio tinklo ribų. Tokioje sistemoje veikia bazinės funkcijos.

                                          d)

                                          Tinklo serverio paslaugų aptikimas/įvardijimas – mažos galios būsenos sistema gali skelbti prieglobos paslaugas ir tinklo pavadinimą. Tokioje sistemoje veikia bazinės funkcijos.

                                    4.   Tinklo sąsaja– komponentai (techninė ir programinė įranga), kurių pagrindinė funkcija yra užtikrinti, kad kompiuteris galėtų palaikyti tinklo ryšį naudodamas vieną ar daugiau tinklo technologijų. Tinklo sąsajų pavyzdžiai yra IEEE 802.3 (eternetas) ir IEEE 802.11 (Wi-Fi).
                              5.   Pažadinimo priežastis– naudotojo pradėtas, iš anksto nustatytas arba išorinis įvykis ar stimulas, dėl kurio kompiuteris iš miego būsenos arba išjungties būsenos pereina į aktyviojo veikimo režimą. Pažadinimo priežastys gali būti šios ir kitos: pelės pajudinimas, klaviatūros klavišo spustelėjimas, valdiklio įvestis, įvykis pagal tikrojo laiko laikrodį ar pagrindinio kompiuterio korpuso mygtuko paspaudimas, o išorės įvykio stimulas gali būti perduodamas nuotoliniu valdymu, tinklu, per modemą ir t. t.
                              6.   Pažadinimas vietiniame tinkle (WOL)– funkcija, dėl kurios miego arba išjungties būsenos kompiuteris gali persijungti į aktyviojo veikimo režimą, kai eternetu gauna pažadinimo signalą.
                              7.   Grafikos procesorių perjungimas– funkcija, kuria naudojantis galima išjungti atskirąjį grafikos procesorių, kai jo nereikia, ir vietoj jo naudoti integruotąjį grafikos procesorių.

                                 Pastaba. Kai veikia ši funkcija, grafinę informaciją į displėjų perduoda mažiau galios vartojantys ir mažesnio pajėgumo integruotieji grafikos procesoriai, jei energija tiekiama iš baterijos arba pateikiama grafinė informacija yra palyginti nesudėtinga, todėl daugiau galios vartojantis ir didesnio pajėgumo atskirasis grafikos procesorius gali grafinę informaciją į displėjų perduoti, kai to reikia naudotojui.

                              F.

                              Prekybos ir siuntimo kanalai:
                              1.   Verslo kanalai– pardavimo kanalai, kuriuos paprastai naudoja didelės ir vidutinio dydžio įmonės, Vyriausybinės organizacijos, švietimo įstaigos ir kitos organizacijos, perkančios valdomoje kliento-serverio aplinkoje naudojamus kompiuterius.
                              2.   Modelio pavadinimas– rinkodaros pavadinimas, kuriame yra įrašytas kompiuterio modelio numeris, pateikiamas gaminio arba nurodomas prekės ženklas.
                              3.   Modelio numeris– unikalus rinkodaros pavadinimas arba nuoroda, priskirta konkrečiai techninės ir programinės įrangos sąrankai (t. y. operacinei sistemai, procesorių tipams, atmintinei, GPU), kuri yra iš anksto nustatyta arba pasirinkta kliento.

                              G.

                              Gaminių grupė – plačiai apibrėžiama kompiuterių, kurių korpuso ir pagrindinės plokštės derinys yra vienodas, o aparatinės ir programinės įrangos sąrankų gali būti šimtai, grupė. Vienos grupės gaminių modeliai vienas nuo kito skiriasi viena arba daugiau savybių ar funkcijų, kurios: 1) nedaro poveikio gaminio eksploatacinėms savybėms pagal „Energy Star“ atitikties įvertinimo kriterijus arba 2) yra toliau nurodytos kaip priimtini įvairių tos gaminių grupės modelių variantai. Prie gaminių grupės priskiriami kompiuteriai gali skirtis:

                                          1.

                                          spalva,

                                          2.

                                          korpusu ir

                                          3.

                                          kitais nei pagrindinė plokštė elektroniniais komponentais, pvz., procesoriumi, atmintine, GPU ir t. t.

                        2.   Taikymo sritis

                  2.1.   Gaminiai, kuriems taikoma ši specifikacija

                              2.1.1.

                              Pagal šią specifikaciją galima vertinti gaminių, kurie atitinka kompiuterio apibrėžtį ir vieną iš šių čia pateiktų gaminio tipo apibrėžčių, išskyrus 2.2 skirsnyje išvardytus gaminius, atitiktį „Energy Star“ kriterijams:

                                          i.

                                          stalinių kompiuterių ir integruotųjų stalinių kompiuterių,

                                          ii.

                                          knyginių kompiuterių,

                                          iii.

                                          planšetinių kompiuterių/planšečių,

                                          iv.

                                          nešiojamųjų monoblokinių kompiuterių,

                                          v.

                                          profesionaliųjų kompiuterių,

                                          vi.

                                          rinkai tiekiamų ir parduodamų mažųjų serverių, kurie neskirti naudoti duomenų centruose, ir

                                          vii.

                                          mažafunkcių kompiuterių.

                        2.2.   Gaminiai, kuriems ši specifikacija netaikoma

                              2.2.1.

                              Pagal šią specifikaciją negalima vertinti gaminių, kuriems taikomos kitų „Energy Star“ gaminių specifikacijos, atitikties. Naujausias galiojančių specifikacijų sąrašas pateikiamas čia http://www.energystar.gov/products.

                              2.2.2.

                              Pagal šią specifikaciją negalima vertinti šių gaminių atitikties:

                                          i.

                                          dokų,

                                          ii.

                                          žaidimų konsolių,

                                          iii.

                                          e. skaityklių,

                                          iv.

                                          iš baterijos paprastai maitinamų delninių žaidimų įrenginių, kurių integruotas displėjus yra pagrindinis žaidimo displėjus,

                                          v.

                                          mobiliųjų mažafunkcių kompiuterių, kurie neatitinka knyginio kompiuterio apibrėžties,

                                          vi.

                                          delninių kompiuterių,

                                          vii.

                                          pardavimo vietos gaminių, kuriuose yra knyginiams, staliniams arba integruotiesiems staliniams kompiuteriams įprastų komponentų, įskaitant procesorių, pagrindinę plokštę ir atmintinę,

                                          viii.

                                          rinkai tiekiamų ir parduodamų mažųjų serverių, kurie skirti naudoti duomenų centruose, ir

                                          ix.

                                          delninių kompiuterių, kuriuose yra balso perdavimo mobiliuoju ryšiu funkcija,

                                          x.

                                          ultramažafunkcių kompiuterių.

                        3.   Atitikties vertinimo kriterijai

                  3.1.   Reikšminiai skaitmenys ir apvalinimas

                              3.1.1.

                              Visada skaičiuojama pagal tiesiogiai išmatuotas (neapvalintas) vertes.

                              3.1.2.

                              Jei šioje specifikacijoje nenurodyta kitaip, atitiktis specifikacijos riboms vertinama be apvalinimo pranašumo pagal tiesiogiai išmatuotas arba apskaičiuotas vertes.

                              3.1.3.

                              Tiesiogiai išmatuotos arba apskaičiuotos vertės, kurios ataskaitos rengimo tikslu pateikiamos „Energy Star“ interneto svetainėje, apvalinamos iki artimiausio reikšminio skaitmens pagal atitinkamas specifikacijos ribas.

                        3.2.   Bendrieji reikalavimai

                              3.2.1.

                              Vidiniams maitinimo šaltiniams taikomi reikalavimai. Pagal šią specifikaciją tinkamuose kompiuteriuose naudojami vidiniai maitinimo šaltiniai, kurie bandomi pagal 6.6 redakcijos Bendrąjį vidinių maitinimo šaltinių efektyvumo bandymo protokolą (žr. http://www.plugloadsolutions.com/docs/collatrl/print/Generalized_Internal_Power_Supply_Efficiency_Test_Protocol_R6.6.pdf), turi atitikti šiuos reikalavimus ir turi būti bandomi pagal kiekvienoje rinkoje, kurioje jie bus parduodami ir reklamuojami kaip atitinkantys „Energy Star“ reikalavimus, naudojamą maitinimo įtampos ir dažnio derinį.

                                          i.

                                          Vidinis maitinimo šaltinis, kurio vardinė išėjimo galia mažesnė nei 75 W, turi atitikti 1 lentelėje nustatytus mažiausius efektyvumo reikalavimus.

                                          ii.

                                          Vidinis maitinimo šaltinis, kurio vardinė išėjimo galia ne mažesnė nei 75 W, turi atitikti 1 lentelėje nustatytus mažiausius efektyvumo reikalavimus ir būtinuosius galios faktoriaus reikalavimus.

                                 1 lentelė

                                 Vidiniams maitinimo šaltiniams taikomi reikalavimai

                                          Apkrovos sąlyga
                                          (Nurodytosios išėjimo srovės procentas)

                                          Mažiausias efektyvumas

                                          Mažiausias galios faktorius

                                          20 %

                                          0,82

                                          —

                                          50 %

                                          0,85

                                          —

                                          100 %

                                          0,82

                                          0,90

                              3.2.2.

                              Išoriniams maitinimo šaltiniams taikomi reikalavimai. Vienos ir kelių įtampų išoriniai maitinimo šaltiniai atitinka ne žemesnio nei V lygio veikimo charakteristikų reikalavimus pagal Tarptautinį efektyvumo ženklinimo protokolą, kai tokie šaltiniai bandomi pagal 10-ojo JAV federalinių taisyklių sąvado 430 dalies Z priedėlį „Vienodasis bandymo metodas, kuriuo matuojamas išorinio maitinimo šaltinio energijos vartojimas“.

                                          —

                                          Vienos įtampos išoriniai maitinimo šaltiniai žymimi V (arba aukštesnio) lygio ženklu.

                                          —

                                          Daugiau informacijos apie ženklinimo protokolą pateikta www.energystar.gov/powersupplies.

                        3.3.   Galios valdymo reikalavimai

                              3.3.1.

                              Išsiųsti paruošti gaminiai turi 2 lentelėje nustatytas galios valdymo funkcijas ir atitinka šias sąlygas:

                                          i.

                                          mažafunkciams kompiuteriams nustatytas pažadinimo vidiniame tinkle reikalavimas (WOL) taikomas gaminiams, kurie būdami miego arba išjungties būsenos gauna programinės įrangos naujinius iš centralizuotai valdomo tinklo. Reikalavimas WOL netaikomas mažafunkciams kompiuteriams, kurių standartinei programinės įrangos naujinių sistemai nebūtina suplanuoti neveikimo laiko;

                                          ii.

                                          knyginių kompiuterių funkcija WOL gali būti automatiškai išjungiama, kai gaminys atjungiamas nuo kintamosios srovės tinklo;

                                          iii.

                                          visuose gaminiuose, kuriuose yra funkcija WOL, įjungiami tiesioginiai duomenų paketų filtrai, kurių nuostačiai yra šios pramonės šakos standartiniai ir numatytieji;

                                          iv.

                                          gaminiams, kurie savaime nepalaiko miego būsenos, taikomas tik displėjaus miego būsenos reikalavimas.

                                 2 lentelė

                                 Galios valdymo reikalavimai

                                          Veiksena arba veiksenos perjungimas

                                          Reikalavimas

                                          Staliniai kompiuteriai

                                          Integruotieji staliniai kompiuteriai

                                          Nešiojamieji monoblokiniai kompiuteriai

                                          Knyginiai kompiuteriai

                                          Mažieji serveriai

                                          Planšetiniai kompiuteriai/planšetės

                                          Mažafunkciai kompiuteriai

                                          Profesionalieji kompiuteriai

                                          Sistemos miego būsena (1)

                                                      1)

                                                      Nustatoma, kad miego būsena įsijungtų ne vėliau kaip po 30 minučių, jei naudotojas neatlieka jokio veiksmo.

                                                      2)

                                                      Kai įrenginys persijungia iš miego būsenos į išjungties būseną, visų aktyvių 1 Gb/s eterneto tinklo ryšių sparta sumažinama.

                                          Taip

                                          Taip

                                          Taip

                                          Taip

                                          Ne

                                          Netaikoma

                                          Taip

                                          Taip

                                          Displėjaus miego būsena

                                          Nustatoma, kad displėjaus miego būsena įsijungtų ne vėliau kaip po 15 minučių, jei naudotojas neatlieka jokio veiksmo.

                                          Taip

                                          Taip

                                          Taip

                                          Taip

                                          Taip

                                          Taip

                                          Taip

                                          Taip

                                          Pažadinimas vietiniame tinkle (WOL) (1)

                                                      1)

                                                      Kompiuterio, kuriame yra eterneto funkcija, naudotojas turi galimybę įjungti ir išjungti miego būsenos funkciją WOL.

                                                      2)

                                                      Jei kompiuteris, kuriame yra eterneto funkcija, platinamas verslo kanalais:

                                                                  a)

                                                                  jame paruoštame išsiųsti miego būsenos funkcija WOL įjungta kaip numatytoji, kai kompiuteris veikia prijungtas prie kintamosios srovės tinklo, arba

                                                                  b)

                                                                  naudotojas funkciją WOL gali įjungti ir per kliento kompiuterio operacinės sistemos naudotojo sąsają, ir per tinklą.

                                          Taip

                                          Taip

                                          Taip

                                          Taip

                                          Taip

                                          Netaikoma

                                          Taip

                                          Taip

                                          Pažadinimo funkcijos valdymas (1)

                                          Kompiuteriai, kuriuose yra eterneto funkcija ir kurie platinami verslo kanalais:

                                                      a)

                                                      gali reaguoti ir į nuotolinio valdymo būdu (tinklu) gautą, ir iš anksto nustatytą (tikrojo laiko laikrodžio) pažadinimo iš miego būsenos signalą, taip pat

                                                      b)

                                                      leidžia naudotojams centralizuotai (naudojantis pardavėjo priemonėmis) valdyti pažadinimo funkcijos nuostačius, kurie konfigūruojami techninės įrangos nuostačiuose, jei tokios funkcijos yra priklausomos nuo gamintojo.

                                          Taip

                                          Taip

                                          Taip

                                          Taip

                                          Taip

                                          Netaikoma

                                          Taip

                                          Taip

                        3.4.   Naudotojo informavimo reikalavimai

                              3.4.1.

                              Gaminiai pateikiami su informacine medžiaga, kad naudotojai žinotų apie šiuos dalykus:

                                          i.

                                          galios valdymo nuostačių, kurie įjungti kaip numatytieji, aprašymą,

                                          ii.

                                          įvairių galios valdymo funkcijų laiko nuostačių aprašymus,

                                          iii.

                                          instrukcijas, kaip tinkamai pažadinti kompiuterį iš miego būsenos.

                              3.4.2.

                              Gaminiai pateikiami su vienu arba keliais iš šių dokumentų:

                                          i.

                                          numatytųjų galios valdymo nuostačių sąrašu;

                                          ii.

                                          pažyma, kad numatytieji galios valdymo nuostačiai (kai naudotojas neatlieka jokio veiksmo, displėjaus – 15 minučių, kompiuterio – 30 minučių, jei taikoma pagal 2 lentelę) parinkti siekiant atitikties „Energy Star“ reikalavimams ir kad pagal programą „Energy Star“ jie yra rekomenduojami optimalaus energijos taupymo tikslais;

                                          iii.

                                          informacija apie „Energy Star“ ir galios valdymo naudą, įrašoma spausdintinių arba elektroninių naudojimo žinynų pradžioje ar prie pradžios arba pateikiama pakuotės ar dėžės įdėtiniame lape.

                              3.4.3.

                              3.4.1 ir 3.4.2 reikalavimai gali būti įvykdyti naudojant arba elektroninius, arba spausdintinius gaminio dokumentus, jei tie dokumentai atitinka visus šiuos kriterijus:

                                          i.

                                          dokumentai pateikiami su gaminiu (pvz., spausdintinis naudotojo žinynas arba įdėtinis lapas, optinėje duomenų laikmenoje įrašyti dokumentai, rinkmena, įdiegta vartotojui pateikiamoje įkraunamojoje programinėje įrangoje) arba elektroniniu formatu gamintojo interneto svetainėje. Pastaruoju atveju gaminio pakuotėje arba darbalaukyje arba pirmajame naršykles lange pateikiamos instrukcijos, kaip informaciją gauti iš interneto svetainės;

                                          ii.

                                          dokumentai pridedami arba a) tik prie kompiuterių, atitinkančių „Energy Star“ reikalavimus, arba b) įtraukiami į standartinius dokumentus, jei ir tik jei prie jų pridėtos JAV aplinkos apsaugos agentūros patvirtintos naudotojo gairės, kaip išsiaiškinti, ar kompiuterio sąranka atitinka „Energy Star“ reikalavimus.

                        3.5.   Staliniams kompiuteriams, integruotiesiems staliniams kompiuteriams ir knyginiams kompiuteriams taikomi reikalavimai

                              3.5.1.

                              Apskaičiuotos stalinių kompiuterių, integruotųjų stalinių kompiuterių ir knyginių kompiuterių tipinės elektros energijos sąnaudos (ETEC) turi būti ne didesnės už 1 lygtyje nustatytas didžiausias tipines elektros energijos sąnaudas (ETEC_MAX), nustatytas 2 lygtyje, laikantis šių sąlygų:

                                          i.

                                          papildomos vidinės atmintinės priedo norma (TECSTORAGE) taikoma, jei gaminyje yra daugiau nei vienas vidinės atmintinės įrenginys; tokiu atveju priedo norma pritaikoma tik vieną kartą;

                                          ii.

                                          integruotojo displėjaus priedo norma (TECINT_DISPLAY) taikoma tik integruotiesiems staliniams kompiuteriams bei knyginiams kompiuteriams ir gali būti pritaikyta kiekvienam displėjui. Geresnių charakteristikų integruotųjų displėjų priedo norma apskaičiuojama, kaip paaiškinta 7 lentelėje ir 3 lygtyje;

                                          iii.

                                          kad gaminys atitiktų visiško tinklo junglumo būsenos koeficientus, turi būti laikomasi šių kriterijų:

                                                      —

                                                      gaminys turi atitikti nenuosavybinį visiško tinklo junglumo standartą, pvz., ECMA 393, arba kitą standartą, kurį JAV aplinkos apsaugos agentūra arba Europos Komisija patvirtino kaip atitinkantį „Energy Star“ tikslus. Standartas turi būti patvirtintas pirmiau nei pateikiami duomenys gaminio atitikčiai įvertinti;

                                                                  —

                                                                  turi būti įjungtos ir sukonfigūruotos numatytosios išsiųsti paruošto gaminio taikomo lygio funkcijos. Jei visiško tinklo junglumo funkcijos neįjungtos kaip numatytosios, sistema bandoma ir rezultatai pranešami su įprastiniais tipinių elektros energijos sąnaudų koeficientais;

                                                                  —

                                                                  gaminiai gali būti miego būsenos arba alternatyvios mažos galios būsenos, kai galia ne didesnė kaip 10 W.

                                                      —

                                                         Pastaba. Visiškas tinklo junglumas – parametras, kurį praneša gamintojas. Mac kompiuterių energijos taupymo parametruose Energy Saver/Power Adapter Preferences įjungta funkcija Wake for network access reiškia, kad funkcija yra bazinė arba geresnė. Windows kompiuterių tinklo plokštės (prieinamos per įrenginių tvarkytuvę) sudėtingesniuose parametruose įjungtos funkcijos ARP Offload, NS Offload arba panašios funkcijos reiškia, kad funkcija yra bazinė arba geresnė. Jei sistemoje veikia dvi tinklo plokštės, užtenka, kad reikalavimus atitiktų viena tinklo plokštė. Gamintojas gali pateikti daugiau instrukcijų, kaip patikrinti tarpinio serverio palaikymą.

                                          iv.

                                          Jei knyginiuose kompiuteriuose, staliniuose kompiuteriuose ir integruotuose staliniuose kompiuteriuose vietoj sistemos miego būsenos yra alternatyvi mažos galios būsena, ilgosios neveikos režimo (PLONG_IDLE) galia gali būti naudojama vietoj 1 lygtyje nurodytos miego būsenos galios (PSLEEP), jei alternatyvios mažos galios režimo galia yra ne didesnė nei 10 W. Tokiais atvejais (PSLEEP
                                              × TSLEEP
                                             ) pakeičiama PLONG_IDLE
                                              × TSLEEP
                                             ; 1 lygtis kitaip nesikeičia.

                                          v.

                                          Jei knyginiuose kompiuteriuose, staliniuose kompiuteriuose ir integruotuosiuose staliniuose kompiuteriuose yra grafikos procesorių perjungimo funkcija, jiems negalima taikyti atskirojo grafikos procesoriaus normos TECGRAPHICS iš 7 lentelės 2 lygtyje. Tačiau jei staliniuose kompiuteriuose ir integruotuosiuose staliniuose kompiuteriuose yra grafikos procesorių perjungimo funkcija, kuri įjungta kaip numatytoji, galima pritaikyti normą, lygią 50 % grafikos normos G1, nustatytos platformos tipui (staliniam ar integruotajam staliniam kompiuteriui). Paskata už grafikos procesorių perjungimo funkciją taikoma tik automatinio perjungimo funkcijai, kuri įjungta kaip numatytoji. Šią funkciją deklaruoja gamintojas.

                     1 lygtis. Stalinių kompiuterių, integruotųjų stalinių kompiuterių, mažafunkcių kompiuterių ir knyginių kompiuterių tipinių elektros energijos sąnaudų apskaičiavimas (ETEC)

                     Čia:

                              —

                                 POFF
                                  – išmatuota išjungties būsenos vartojamoji galia (W);

                              —

                                 PSLEEP
                                  – išmatuota miego būsenos vartojamoji galia (W);

                              —

                                 PLONG_IDLE
                                  – išmatuota ilgosios neveikos režimo vartojamoji galia (W);

                              —

                                 PSHORT_IDLE
                                  – išmatuota trumposios neveikos režimo vartojamoji galia (W) ir

                              —

                                 TOFF
                                 , TSLEEP
                                 , TLONG_IDLE
                                  ir TSHORT_IDLE
                                  yra 3 lentelėje (staliniams kompiuteriams, integruotiesiems staliniams kompiuteriams ir mažafunkciams kompiuteriams) ir 4 lentelėje (knyginiams kompiuteriams) nustatyti būsenos koeficientai.

                     3 lentelė

                     Stalinių kompiuterių, mažafunkcių kompiuterių ir integruotųjų stalinių kompiuterių būsenos koeficientai

                              Būsena Koeficientas

                              Įprasta (%)

                              Visiškas tinklo junglumas

                              Bazinės funkcijos (%)

                              Nuotolinis pažadinimas (%)

                              Paslaugų aptikimas/įvardijimas (%)

                              Visos funkcijos (%)

                              TOFF

                              45

                              40

                              30

                              25

                              20

                              TSLEEP

                              5

                              15

                              28

                              36

                              45

                              TLONG_IDLE

                              15

                              12

                              10

                              8

                              5

                              TSHORT_IDLE

                              35

                              33

                              32

                              31

                              30

                     4 lentelė

                     Knyginių kompiuterių būsenos koeficientai

                              Būsena Koeficientas

                              Įprasta (%)

                              Visiškas tinklo junglumas

                              Bazinės funkcijos (%)

                              Nuotolinis pažadinimas (%)

                              Paslaugų aptikimas/įvardijimas (%)

                              Visos funkcijos (%)

                              TOFF

                              25

                              25

                              25

                              25

                              25

                              TSLEEP

                              35

                              39

                              41

                              43

                              45

                              TLONG_IDLE

                              10

                              8

                              7

                              6

                              5

                              TSHORT_IDLE

                              30

                              28

                              27

                              26

                              25

                     2 lygtis. Stalinių kompiuterių, integruotųjų stalinių kompiuterių ir knyginių kompiuterių ETEC_MAX apskaičiavimas

                     ETEC_MAX
                      = (1 + ALLOWANCEPSU
                     ) × (TECBASE
                      + TECMEMORY
                      + TECGRAPHICS
                      + TECSTORAGE
                      + TECINT_DISPLAY
                      + TECSWITCHABLE
                      + TECEEE
                     )

                     Čia:

                  —
                        ALLOWANCEPSU

                     – norma, numatyta maitinimo šaltiniams, kurie atitinka 5 lentelėje nustatytus neprivalomuosius griežtesnius efektyvumo reikalavimus. Jei maitinimo šaltinis neatitinka reikalavimų, jam taikoma 0 norma
                  —
                        TECBASE

                     – 6 lentelėje nustatyta bazinė norma
                  —
                        TECGRAPHICS

                     – 7 lentelėje nustatyta atskirojo grafikos procesoriaus norma, išskyrus integruotuosius grafikos procesorius turinčias sistemas, nes joms norma netaikoma, arba stalinius kompiuterius bei integruotuosius stalinius kompiuterius, kuriuose grafikos procesorių perjungimo funkcija įjungta kaip numatytoji, nes jiems norma pritaikoma per TECSWITCHABLE

                  —
                        TECMEMORY
                        , TECSTORAGE
                        , TECINT_DISPLAY
                        , TECSWITCHABLE
                        , ir TECEEE

                     – 7 lentelėje nustatytos priedo normos

                     5 lentelė

                     Maitinimo šaltinio efektyvumo norma

                              Maitinimo šaltinio tipas

                              Kompiuterio tipas

                              Mažiausias efektyvumas esant nustatytai vardinės išėjimo srovės proporcijai (2)

                              Mažiausias vidutinis efektyvumas (3)

                              Norma AllowancePSU

                              10 %

                              20 %

                              50 %

                              100 %

                              Vidinis maitinimo šaltinis

                              Stalinis kompiuteris

                              0,81

                              0,85

                              0,88

                              0,85

                              —

                              0,015

                              0,84

                              0,87

                              0,90

                              0,87

                              —

                              0,03

                              Integruotasis stalinis kompiuteris

                              0,81

                              0,85

                              0,88

                              0,85

                              —

                              0,015

                              0,84

                              0,87

                              0,90

                              0,87

                              —

                              0,04

                              Išorinis maitinimo šaltinis

                              Knyginis kompiuteris arba stalinis kompiuteris

                              0,83

                              —

                              —

                              —

                              0,88

                              0,015

                              0,84

                              —

                              —

                              —

                              0,89

                              0,03

                              Integruotasis stalinis kompiuteris

                              0,83

                              —

                              —

                              —

                              0,88

                              0,015

                              0,84

                              —

                              —

                              —

                              0,89

                              0,04

                     6 lentelė

                     Bazinių tipinių elektros energijos sąnaudų (TECBASE) normos

                              Kategorijos pavadinimas

                              Grafikos procesoriaus galimybės (4)

                              Stalinis kompiuteris arba integruotasis stalinis kompiuteris

                              Knyginis kompiuteris

                              Veikimo charakteristikų balas, P
                                  (5)

                              Bazinė norma

                              Veikimo charakteristikų balas, P
                                 v

                              Bazinė norma

                              0

                              Bet kokie grafikos procesoriai
                              dGfx ≤ G7

                                 P ≤ 3

                              69,0

                                 P ≤ 2

                              14,0

                              I1

                              Integruotieji grafikos procesoriai arba grafikos procesorių perjungimo funkcija

                              3 < P ≤ 6

                              112,0

                              2 < P ≤ 5,2

                              22,0

                              I2

                              6 < P ≤ 7

                              120,0

                              5,2 < P ≤ 8

                              24,0

                              I3

                                 P > 7

                              135,0

                                 P > 8

                              28,0

                              D1

                              Atskirasis grafikos procesorius
                              dGfx ≤ G7

                              3 < P ≤ 9

                              115,0

                              2 < P ≤ 9

                              16,0

                              D2

                                 P > 9

                              135,0

                                 P > 9

                              18,0

                     7 lentelė

                     Funkcinio priedo normos staliniams kompiuteriams, integruotiesiems staliniams kompiuteriams, mažafunkciams kompiuteriams ir knyginiams kompiuteriams

                              Funkcija

                              Stalinis kompiuteris

                              Integruotasis stalinis kompiuteris

                              Knyginis kompiuteris

                              TECMEMORY (kWh) (6)

                              0,8

                              TECGRAPHICS (kWh) (7)

                              Grafikos procesorių kategorija (8)

                              G1
                              (FB_BW ≤ 16)

                              36

                              14

                              G2
                              (16 < FB_BW ≤ 32)

                              51

                              20

                              G3
                              (32 < FB_BW ≤ 64)

                              64

                              26

                              G4
                              (64 < FB_BW ≤ 96)

                              83

                              32

                              G5
                              (96 < FB_BW ≤ 128)

                              105

                              42

                              G6
                              (FB_BW > 128; kadrų buferio duomenų ilgis < 192 bitai)

                              115

                              48

                              G7
                              (FB_BW > 128; kadrų buferio duomenų ilgis ≥ 192 bitai)

                              130

                              60

                              TECSWITCHABLE (kWh) (9)

                              0,5 × G1

                              Netaikoma

                              TECEEE (kWh) (10)

                              8,76 × 0,2 × (0,15 + 0,35)

                              8,76 × 0,2 × (0,10 + 0,30)

                              TECSTORAGE (kWh) (11)

                              26

                              2,6

                              TECINT_DISPLAY (kWh) (12)

                              Netaikoma

                              8,76 × 0,35 × (1 + EP) × (4 × r + 0,05 × A)

                              8,76 × 0,30 × (1 + EP) × (2 × r + 0,02 × A)

                     3 lygtis. Geresnių charakteristikų integruotųjų displėjų normos apskaičiavimas

                              EP =

                              0

                              Be geresnių veikimo charakteristikų displėjaus

                              0,3

                              Geresnių veikimo charakteristikų displėjus, d < 27

                              0,75

                              Geresnių veikimo charakteristikų displėjus, d ≥ 27

                     Čia:

                  —
                        d
                     – ekrano įstrižainė coliais
                  3.6.   Planšetėms/planšetiniams kompiuteriams ir nešiojamiesiems monoblokiniams kompiuteriams taikomi reikalavimai

                              3.6.1.

                              Planšetės/planšetiniai kompiuteriai atitinka visus 3.5 skirsnyje knyginiams kompiuteriams nustatytus reikalavimus, įskaitant apskaičiuotus šiuos dalykus:

                                          i.

                                          tipines elektros energijos sąnaudas (ETEC), apskaičiuotas pagal 1 lygtį ir 4 lentelėje nustatytus knyginio kompiuterio būsenos koeficientus;

                                          ii.

                                          didžiausias leistinas tipines elektros energijos sąnaudas (ETEC_MAX), apskaičiuotas pagal 2 lygtį ir 6 lentelėje nustatytą atitinkamą bazinę knyginio kompiuterio normą, taip pat 7 lentelėje nustatytas knyginiams kompiuteriams taikytinas priedo normas.

                              3.6.2.

                              Nešiojamieji monoblokiniai kompiuteriai atitinka visus 3.5 skirsnyje integruotiesiems staliniams kompiuteriams nustatytus reikalavimus, įskaitant apskaičiuotus šiuos dalykus:

                                          i.

                                          tipines elektros energijos sąnaudas (ETEC), apskaičiuotas pagal 1 lygtį ir 3 lentelėje nustatytus integruotojo stalinio kompiuterio būsenos koeficientus;

                                          ii.

                                          didžiausias leistinas tipines elektros energijos sąnaudas (ETEC_MAX), apskaičiuotas pagal 2 lygtį ir 6 lentelėje nustatytą atitinkamą bazinę integruotojo stalinio kompiuterio normą, taip pat 7 lentelėje nustatytas integruotiesiems staliniams kompiuteriams taikytinas priedo normas.

                     Pastaba. JAV aplinkos apsaugos agentūra ir Europos Komisija ketina toliau vertinti tokių gaminių, kaip planšečių/planšetinių kompiuterių ir nešiojamųjų monoblokinių kompiuterių duomenis, kad informuotų apie būsimų energijos vartojimo reikalavimų parengimą.
                  3.7.   Profesionaliesiems kompiuteriams taikomi reikalavimai

                              3.7.1.

                              Pagal 4 lygtį apskaičiuota svertinė vartojamoji galia (PTEC) yra ne didesnė kaip didžiausioji svertinė vartojamoji galia (PTEC_MAX), apskaičiuota pagal 5 lygtį

                                 4 lygtis. Profesionaliųjų kompiuterių PTEC apskaičiavimas

                                 PTEC = POFF × TOFF + PSLEEP × TSLEEP + PLONG_IDLE × TLONG_IDLE + PSHORT_IDLE × TSHORT_IDLE

                                 Čia:

                                          —

                                             POFF
                                              – išmatuota išjungties būsenos vartojamoji galia (W);

                                          —

                                             PSLEEP
                                              – išmatuota miego būsenos vartojamoji galia (W);

                                          —

                                             PLONG_IDLE
                                              – išmatuota ilgosios neveikos režimo vartojamoji galia (W);

                                          —

                                             PSHORT_IDLE
                                              – išmatuota trumposios neveikos režimo vartojamoji galia (W) ir

                                          —

                                             TOFF
                                             , TSLEEP
                                             , TLONG_IDLE
                                             , ir TSHORT_IDLE
                                              yra 8 lentelėje nustatyti veiksenos koeficientai.

                                 8 lentelė

                                 Profesionaliųjų kompiuterių būsenos koeficientai

                                          TOFF

                                          TSLEEP

                                          TLONG_IDLE

                                          TSHORT_IDLE

                                          35 %

                                          10 %

                                          15 %

                                          40 %

                                 5 lygtis. Profesionaliųjų kompiuterių PTEC_MAX apskaičiavimas

                                 PTEC_MAX = 0,28 × (PMAX + NHDD × 5) + 8,76 × PEEE × (TSLEEP + TLONG_IDLE + TSHORT_IDLE)

                                 Čia:

                              —
                                    PMAX

                                 – išmatuota didžiausioji vartojamoji galia (W);
                              —
                                    NHDD

                                 – įrengtų standžiųjų (HDD) arba puslaidininkių (SSD) diskų skaičius;
                              —
                                    PEEE

                                 – energiją taupančio eterneto 0,2 W norma, taikoma už kiekvieną IEEE 802.3az (Energiją taupantis eternetas) reikalavimus atitinkantį gigabitų eterneto prievadą.

                              3.7.2.

                              Aktyviojo režimo kriterijus Kad būtų įvertinta profesionaliojo kompiuterio atitiktis „Energy Star“ reikalavimams, vertinimui jis turi būti pateikiamas su visa šia išsamia informacija:

                                          i.

                                             Linpack sąlyginio etalono bandymo rezultatais, kompiliatorių patobulinimais, nurodytu per bandymą suvartotos elektros energijos kiekiu ir

                                          ii.

                                             SPECviewperf sąlyginio etalono bandymo rezultatais, sąrankos variantais, bandymo trukmės rodikliu, nurodytu per bandymą suvartotos elektros energijos kiekiu.

                              3.7.3.

                              Staliniai profesionalieji kompiuteriai Jei rinkai gaminiai tiekiami kaip profesionalieji kompiuteriai, jų atitiktis „Energy Star“ reikalavimams vertinama, partnerio pasirinkimu, pagal 3.5 skirsnyje nustatytus stalinių kompiuterių reikalavimus, o ne pagal 3.6 skirsnyje nustatytus profesionaliųjų kompiuterių reikalavimus. JAV aplinkos apsaugos agentūra ir Europos Komisija laikys, kad visuose „Energy Star“ rinkodaros dokumentuose, reikalavimus atitinkančių gaminių sąrašuose ir kitur minimi staliniai kompiuteriai, kurių atitiktis pripažinta pagal stalinių kompiuterių reikalavimus, yra staliniai kompiuteriai.

                        3.8.   Mažiesiems serveriams taikomi reikalavimai

                              3.8.1.

                              Išmatuota išjungties būsenos vartojamoji galia (POFF) turi būti ne didesnė nei didžiausia išjungties būsenos vartojamoji galia (POFF_MAX), išmatuota pagal 6 lygtį, jei laikomasi šių sąlygų:

                                          i.

                                          už išjungties būsenos WOL funkciją pridedamo priedo norma (POFF_WOL) taikoma tik tiems gaminiams, kuriuose pažadinimo vidiniame tinkle (WOL) funkcija įjungta kaip numatytoji.

                                 6 lygtis. Mažųjų serverių POFF_MAX apskaičiavimas
                              POFF_MAX = POFF_BASE + POFF_WOL

                                 Čia:

                              —   POFF_BASE
                                 – 9 lentelėje nustatyta bazinė norma; ir
                              —   POFF_WOL
                                 – 9 lentelėje nustatyta priedo norma už pažadinimo vietiniame tinkle funkciją.

                                 9 lentelė

                                 Mažųjų serverių išjungties būsenos vartojamosios galios normos

                                          POFF_BASE

                                          (vatais)

                                          POFF_WOL

                                          (vatais)

                                          1,0

                                          0,4

                              3.8.2.

                              Išmatuota ilgosios neveikos režimo vartojamoji galia (PLONG_IDLE) turi būti ne didesnė nei pagal 7 lygtį apskaičiuota didžiausia ilgosios neveikos režimo vartojamoji galia (PIDLE_MAX).

                                 7 lygtis. Mažųjų serverių PIDLE_MAX apskaičiavimas
                              PIDLE_MAX = PIDLE_BASE + (N – 1) × PIDLE_HDD + PEEE

                                 Čia:

                              —
                                    N
                                 – mažajame serveryje esančių atmintinės įrenginių (standžiųjų arba puslaidininkių diskų) skaičius
                              —
                                    PIDLE_BASE

                                 – 10 lentelėje nustatyta bazinė norma;
                              —
                                    PIDLE_HDD

                                 – 10 lentelėje nustatyta priedo už standųjį diską norma; ir
                              —
                                    PEEE

                                 – energiją taupančio eterneto 0,2 W norma, taikoma už kiekvieną IEEE 802.3az (Energiją taupantis eternetas) reikalavimus atitinkantį gigabitų eterneto prievadą.

                                 10 lentelė

                                 Mažųjų serverių neveikos režimo vartojamosios galios normos

                                          PIDLE_BASE

                                          (vatais)

                                          PIDLE_HDD

                                          (vatais)

                                          24,0

                                          8,0

                        3.9.   Mažafunkciams kompiuteriams taikomi reikalavimai

                              3.9.1.

                              Pagal 1 lygtį apskaičiuotos tipinės elektros energijos sąnaudos (ETEC) turi būti ne didesnės už didžiausias tipines elektros energijos sąnaudas (ETEC_MAX), apskaičiuotas pagal 8 lygtį, laikantis šių sąlygų:

                                          i.

                                          normos gali būti taikomos tik jei atitinkamos funkcijos yra įjungtos kaip numatytosios;

                                          ii.

                                          kai apskaičiuojamas ETEC, mažafunkciams kompiuteriams galima naudoti 3 lentelėje nustatytus tarpinio serverio koeficientus;

                                          iii.

                                          kai mažafunkciame kompiuteryje nėra atskiros sistemos miego būsenos, vietoj miego būsenos vartojamosios galios (PSLEEP), nustatytos 1 lygtyje, galima naudoti ilgosios neveikos režimo vartojamąją galią (PLONG_IDLE), jei tik sistema atitinka mažafunkcio kompiuterio tipinių elektros energijos sąnaudų normą. Tokiais atvejais (PSLEEP
                                              × TSLEEP
                                             ) pakeičiama PLONG_IDLE
                                              × TSLEEP
                                             ; 1 lygtis kitaip nesikeičia.

                                 8 lygtis. Mažafunkcių kompiuterių ETEC_MAX apskaičiavimas

                                 ETEC_MAX = TECBASE + TECGRAPHICS + TECWOL + TECINT_DISPLAY + TECEEE

                                 Čia:

                              —
                                    TECBASE

                                 – 11 lentelėje nustatyta bazinė norma,
                              —
                                    TECGRAPHICS

                                 – 11 lentelėje nustatyta priedo už atskirąjį grafikos procesorių norma, jei taikoma,
                              —
                                    TECWOL

                                 – 11 lentelėje nustatyta priedo už pažadinimo vietiniame tinkle funkciją norma, jei taikoma,
                              —
                                    TECINT_DISPLAY

                                 – 7 lentelėje nustatyta priedo už integruotojo stalinio kompiuterio integruotąjį displėjų norma, jei taikoma, ir
                              —
                                    TECEEE

                                 – staliniams kompiuteriams 7 lentelėje nustatyta energiją taupančio eterneto paskata, jei taikoma, priskaičiuojama už kiekvieną IEEE 802.3az (Energiją taupantis eternetas) reikalavimus atitinkantį gigabitų eterneto prievadą.

                                 11 lentelė

                                 Mažafunkciams kompiuteriams taikomų priedų normos

                                          Priedas

                                          Norma
                                          (kWh)

                                          TECBASE

                                          60

                                          TECGRAPHICS

                                          36

                                          TECWOL

                                          2

                        4.   Bandymas

                  4.1.   Bandymo metodai

                              4.1.1.

                              Reikalaujama, kad gamintojai atliktų Europos Sąjungos rinkai tiekiamų gaminių bandymus ir patys sertifikuotų modelius, kurie atitinka „Energy Star“ gaires. Atliekant bandymą, ar kompiuterių gaminiai atitinka „Energy Star“ reikalavimus, taikomi 12 lentelėje nurodyti bandymo metodai.

                                 12 lentelė

                                 Atitikties „Energy Star“ reikalavimams bandymo metodai

                                          Gaminio tipas ar komponentas

                                          Bandymo metodas

                                          Visi

                                          „Energy Star“ kompiuterių bandymo metodas (2014 m. rugpjūčio mėn. redakcija)

                        4.2.   Būtinas bandomų įrenginių skaičius

                              4.2.1.

                              Reprezentatyvieji modeliai bandymui parenkami atsižvelgiant į šiuos reikalavimus:

                                          i.

                                          nustatant tam tikro pavienio gaminio sąrankos atitiktį reikalavimams, reprezentatyviuoju modeliu laikoma išskirtinė to gaminio sąranka; tokios sąrankos gaminį numatoma žymėti ir pardavinėti su „Energy Star“ ženklu;

                                          ii.

                                          jei vertinama gaminių grupės (nesvarbu kurio tipo, išskyrus profesionaliuosius kompiuterius) atitiktis reikalavimams, reprezentatyviuoju modeliu laikoma gaminio sąranka, atitinkanti blogiausią energijos vartojimo atvejį kiekvienoje toje gaminių grupėje. Pateikę gaminių grupių duomenis, gamintojai lieka atsakingi už visas pretenzijas dėl jų gaminių, įskaitant neišbandytuosius arba tuos, kurių duomenys nebuvo pranešti, efektyvumo.

                                          iii.

                                          Sistemų, kurių įvairios sąrankos atitinka kelių kategorijų apibrėžtis (kaip apibrėžta 1 skirsnio B dalyje), gamintojai turės pateikti kiekvienos kategorijos, pagal kurią jie norėtų nustatyti sistemos atitiktį „Energy Star“ reikalavimams, didžiausios galios sąranką. Pavyzdžiui, jei sistema gali būti konfigūruojama kaip 0 arba 1 kategorijos stalinis kompiuteris, kaip apibrėžta 6 lentelėje, jos atitikčiai „Energy Star“ reikalavimams įvertinti turi būti pateiktos jos abiejų kategorijų didžiausios galios sąrankos. Jei įvairios gaminio sąrankos gali būti priskiriamos prie visų kategorijų, turėtų būti pateikti duomenys apie visų šių kategorijų didžiausios galios sąranką.

                                          iv.

                                          Jei pagal profesionaliųjų kompiuterių arba stalinių kompiuterių gaminių tipo reikalavimus vertinama profesionaliųjų kompiuterių gaminių grupės atitiktis, laikoma, kad vertinamos grupės reprezentatyvusis modelis yra blogiausių energijos vartojimo charakteristikų gaminio sąranka su vienu grafikos procesoriumi.

                                 Pastaba.„Energy Star“ reikalavimus atitinkantys profesionalieji kompiuteriai su vienu grafikos įrenginiu gali atitikti „Energy Star“ reikalavimus ir sukonfigūruoti su keliais grafikos įrenginiais, jei papildomos techninės įrangos sąranka yra visiškai tokia pati, išskyrus papildomą grafikos įrenginį ar įrenginius. Prie sudėtinių grafikos procesorių naudojimo priskiriami šie ir kiti dalykai: kelių displėjų valdymas, jungimasis į grupes siekiant didesnio našumo, daugybinių grafikos procesorių sąranka (pvz., ATI Crossfire, NVIDIA SLI). Tokiais atvejais abiejų sąrankų profesionaliojo kompiuterio su vienu grafikos įrenginiu bandymo duomenis gamintojai gali pateikti sistemos neišbandę pakartotinai, kol standarte SPECviewperf
                                 ® bus numatyti sudėtinių grafikos procesorių srautai.

                              4.2.2.

                              Bandymui parenkama po vieną kiekvieno reprezentatyviojo modelio įrenginį.

                              4.2.3.

                              „Energy Star“ reikalavimus turi atitikti visi įrenginiai/sąrankos, kurių atitiktį „Energy Star“ reikalavimams partneris siekia nustatyti. Tačiau, jei partneris nori nustatyti tam tikro modelio sąrankų atitiktį „Energy Star“ reikalavimams, bet yra „Energy Star“ reikalavimų neatitinkančių alternatyvių šio modelio sąrankų, jis turi įrašyti identifikatorių į pavadinimus/numerius, suteiktus tik „Energy Star“ reikalavimus atitinkančioms sąrankoms. Rinkodaros bei prekybos dokumentuose ir „Energy Star“ reikalavimus atitinkančių gaminių sąraše šis identifikatorius turi būti nuosekliai priskiriamas reikalavimus atitinkančioms sąrankoms (pvz., modelis A1234 – pagrindinei sąrankai, A1234-ES – „Energy Star“ reikalavimus atitinkančiai sąrankai).

                                 Pastaba. Gali būti atvejų (žr. pirmesnę pastraipą), kad „Energy Star“ reikalavimus atitiks ne visi įrenginiai/sąrankos. Tuomet blogiausių charakteristikų sąranka bandymui bus reikalavimus atitinkanti blogiausių charakteristikų sąranka, o ne tos reikalavimų neatitinkančios sąrankos, kurių vartojamoji galia galbūt didesnė.

                        4.3.   Atitiktis tarptautinės rinkos reikalavimams

                              4.3.1.

                              Gaminių atitiktis reikalavimams patikrinama pagal kiekvienoje rinkoje, kurioje jie bus parduodami ir reklamuojami kaip atitinkantys „Energy Star“ reikalavimus, naudojamą maitinimo įtampos ir dažnio derinį.

                        4.4.   Kliento programinė įranga ir iš anksto numatytos valdymo paslaugos

                              4.4.1.

                              Jei klientas pasamdo partnerį gamintoją, kad šis į „Energy Star“ reikalavimus atitinkantį kompiuterį įrašytų individualizuotą atvaizdą, partneris atlieka šiuos veiksmus:

                                          i.

                                          informuoja klientą, kad jo gaminys su individualizuotu atvaizdu gali neatitikti „Energy Star“ reikalavimų. Pranešimo pavyzdys pateiktas „Energy Star“ interneto svetainėje;

                                          ii.

                                          paragina klientą išbandyti, ar gaminys atitinka „Energy Star“ reikalavimus.

                        5.   Naudotojo sąsaja

                              5.1.1.

                              Gamintojai raginami gaminius projektuoti pagal naudotojo sąsajos standartą IEEE 1621 (Biuro/naudotojų aplinkoje naudojamų elektroninių įrenginių galios valdymo naudotojo sąsajos elementų standartas). Daugiau informacijos žr. http://eetd.LBL.gov/Controls.

                        6.   Įsigaliojimo data

                              6.1.1.

                              Data, nuo kurios gamintojai gali pradėti nustatinėti gaminių atitiktį „Energy Star“ reikalavimams pagal specifikacijos 6.1 redakciją, yra susitarimo įsigaliojimo data. Kad atitiktų „Energy Star“ reikalavimus, gaminio modelis turi atitikti jo pagaminimo dieną galiojančią „Energy Star“ specifikaciją. Kiekvienas įrenginys turi pagaminimo datą, t. y. datą, kada jis laikomas visiškai surinktu.

                              6.1.2.

                              Būsima specifikacijos peržiūra. JAV aplinkos apsaugos agentūra ir Europos Komisija pasilieka teisę keisti šią specifikaciją, jeigu dėl technologijų ir (arba) rinkos pokyčių pasikeistų jos naudingumas vartotojams, pramonei ar aplinkai. Kaip ir anksčiau, specifikacijos pakeitimai daromi tariantis su suinteresuotosiomis šalimis. Pažymėtina, kad jei specifikacija bus keičiama, atitiktis „Energy Star“ reikalavimams nebus automatiškai patvirtinama visam gaminio modelio gyvavimo laikotarpiui.

                     A Priedėlis

                        SKAIČIAVIMO PAVYZDŽIAI

                     I.   Staliniai, integruotieji staliniai ir knyginiai kompiuteriai. Toliau pateiktas tipinių elektros energijos sąnaudų apskaičiavimo pavyzdys, kuriuo norima parodyti, kaip reikalavimų atitikties lygiai nustatomi remiantis funkciniais priedais ir veikimo režimų matavimo rezultatais.
                     2,0 GHz dviejų branduolių kompiuterio, turinčio grafikos procesorių perjungimo funkcijas, 8 GB atmintinę, energiją taupančio eterneto (EEE) prievadą ir vieną standųjį (HDD) diską, parametro ETEC vertinimo pavyzdys

                                 A.

                                 Verčių matavimas „Energy Star“ kompiuterių bandymo metodu.

                                             1.

                                             Išjungties būsena = 1,0 W

                                             2.

                                             Miego būsena = 1,7 W

                                             3.

                                             Ilgosios neveikos režimas = 8,0 W

                                             4.

                                             Trumposios neveikos režimas = 10,0 W

                                 B.

                                 Išsiaiškinkite, kaip operacinė sistema ir tinklo plokštė palaiko tarpinio serverio funkciją. Šį parametrą praneša gamintojas.

                                             1.

                                                Mac kompiuterių energijos taupymo parametruose Energy Saver/Power Adapter Preferences įjungta funkcija Wake for network access reiškia, kad funkcija yra bazinė arba geresnė.

                                             2.

                                             Windows kompiuterių tinklo plokštės (prieinamos per įrenginių tvarkytuvę) sudėtingesniuose parametruose įjungtos funkcijos ARP Offload, NS Offload arba panašios funkcijos reiškia, kad funkcija yra bazinė arba geresnė. Pirminės įrangos gamintojas gali pateikti daugiau instrukcijų, kaip patikrinti tarpinio serverio palaikymą.

                                 C.

                                 Pagal galios matavimo rezultatus ir būsenos koeficientus apskaičiuokite parametrą ETEC; šiame pavyzdyje netaikomi jokie tarpinio serverio palaikymo/įprastiniai koeficientai.

                                             TOFF

                                             25 %

                                             TSLEEP

                                             35 %

                                             TLONG_IDLE

                                             10 %

                                             TSHORT_IDLE

                                             30 %

                                             1.

                                             2.

                                             3.

                                             ETEC = 40,7 kWh per metus

                                 D.

                                 Išsiaiškinkite, kurią bazinę TEC normą taikyti remiantis grafikos procesoriaus galimybėmis ir veikimo charakteristikų balu. P = [centrinio procesoriaus branduolių skaičius] × [centrinio procesoriaus taktų dažnis (GHz)] = 2 × 2 GHz = 4

                                    6 lentelė

                                    Bazinių tipinių elektros energijos sąnaudų (TECBASE) normos

                                             Kategorijos pavadinimas

                                             Grafikos procesoriaus galimybės

                                             Knyginis kompiuteris

                                             Veikimo charakteristikų balas, P

                                             Bazinė norma

                                             I1

                                             Integruotieji grafikos procesoriai arba grafikos procesorių perjungimo funkcija

                                             2 < P ≤ 5,2

                                             22,0

                                 E.

                                 Išsiaiškinkite, kurią funkcinio priedo normą taikyti.

                                             1.

                                          Atmintinė – įdiegta 8 GB, todėl taikoma TECMEMORY norma yra

                                                .

                                             2.

                                             Ar yra atskirasis grafikos procesorius? Ne, todėl netaikoma TECGRAPHICS norma.

                                             3.

                                             Ar yra grafikos procesorių perjungimo funkcija? Taip, tačiau TECSWITCHABLE norma netaikoma knyginiams kompiuteriams.

                                             4.

                                             Energiją taupantis eternetas (EEE)? Taip, jei prievadas atitinka EEE reikalavimus, taikoma TECEEE norma yra 8,76 × 0,2 × (0,10 + 0,30) = 0,7 kWh

                                             5.

                                             Atmintinė? Ne, knyginiame kompiuteryje yra tik vienas standusis diskas, todėl atmintinės norma netaikoma

                                             6.

                                             Integruotas displėjus? Taip, daroma prielaida, kad displėjus nėra geresnių veikimo charakteristikų ir yra 14 colių dydžio, jo plotas – 83,4 kvadratinių colių, o skyra – 1,05 megapikselių, todėl taikoma TECINT_DISPLAY norma yra 8,76 × 0,30 × (1 + EP) × (2 × r + 0,02 × A) = 8,76 × 0,30 × (2 × 1,05 MP + 0,02 × 83,4 in2) = 9,9 kWh

                                 F.

                                 Apskaičiuokite ETEC_MAX:

                                             1.

                                             ETEC_MAX = 22,0 kWh + 6,4 kWh + 0,7 kWh + 9,9 kWh

                                             2.

                                             ETEC_MAX = 39,0 kWh per metus

                                 G.

                                 Lygindami ETEC ir ETEC_MAX nuspręskite, ar modelis atitinka reikalavimus:
                                 40,7 kWh per metus > 39,0 kWh per metus
                                 Todėl knyginis kompiuteris neatitinka „Energy Star“ reikalavimų.

                           II.   Profesionalieji kompiuteriai: Čia pateikiamas pavyzdys, kaip apskaičiuoti profesionaliojo kompiuterio, turinčio 2 standžiuosius diskus ir neturinčio energiją taupančio eterneto funkcijos, parametrą PTEC.

                                 A.

                                 Verčių matavimas „Energy Star“ kompiuterių bandymo metodu.

                                             1.

                                             Išjungties būsena = 2 W

                                             2.

                                             Miego būsena = 4 W

                                             3.

                                             Ilgosios neveikos režimas = 50 W

                                             4.

                                             Trumposios neveikos režimas = 80 W

                                             5.

                                             Didžiausia galia = 180 W

                                 B.

                                 Atkreipkite dėmesį į standžiųjų diskų skaičių – atliekant bandymą buvo įdiegti du standieji diskai.

                                 C.

                                 Parametrą PTEC apskaičiuokite naudodami 4 lygties galios matavimo rezultatus ir būsenos koeficientus:

                                             TOFF

                                             TSLEEP

                                             TLONG_IDLE

                                             TSHORT_IDLE

                                             35 %

                                             10 %

                                             15 %

                                             40 %

                                             1.

                                                PTEC
                                                 = (35 % × POFF
                                                 + 10 % × PSLEEP
                                                 + 15 % × PLONG_IDLE
                                                 + 40 % × PSHORT_IDLE
                                                )

                                             2.

                                                PTEC
                                                 = (35 % × 2 W + 10 % × 4 W + 15 % × 50 W + 40 % × 80 W)

                                             3.

                                                PTEC
                                                 = 40,6 W

                                 D.

                                 Didžiausiąją svertinę vartojamąją galią PTEC_MAX apskaičiuokite naudodamiesi 5 lygtimi.

                                             1.

                                                PTEC_MAX
                                                 = 0,28 × (PMAX + NHDD
                                                 × 5) + 8,76 × PEEE × (TSLEEP + TLONG_IDLE + TSHORT_IDLE
                                                )

                                             2.

                                                PTEC_MAX
                                                 = 0,28 × (180 + 2 × 5) + 8,76 × 0 × (TSLEEP + TLONG_IDLE + TSHORT_IDLE)

                                             3.

                                                PTEC_MAX
                                                 = 53,2 + 0

                                 E.

                                 Lygindami PTEC ir „Energy Star“ lygius nuspręskite, ar modelis atitinka reikalavimus.
                                 40,6 W ≤ 53,2 W
                                 Todėl profesionalusis kompiuteris atitinka „Energy Star“ reikalavimus.

                           BANDYMO METODAI (2014 M. RUGPJŪČIO MĖN. REDAKCIJA)
                     1.   Apžvalga

                     Čia aprašytu bandymo metodu nustatoma, ar gaminys atitinka „Energy Star“ kompiuterių specifikacijos reikalavimus.
                     2.   Taikymas

                     „Energy Star“ bandymo reikalavimai priklauso nuo vertinamo gaminio funkcijų. Šiose gairėse nustatyta, kada turi būti taikomas kiekvienas šio dokumento skirsnis.

                                 —

                                 6 skirsnyje nustatyta procedūra vykdoma su visais tinkamais gaminiais, patenkančiais į sritį, apibrėžtą galutinės redakcijos „Energy Star“ kompiuterių tinkamumo kriterijų 2 skirsnyje.

                                 —

                                 7 skirsnyje nustatyta procedūra vykdoma tik su tinkamais profesionaliųjų kompiuterių grupės gaminiais.

                           3.   Apibrėžtys

                     Jei nenurodyta kitaip, visi šiame dokumente vartojami terminai atitinka „Energy Star“ kompiuterių specifikacijoje pateiktas apibrėžtis.
                     4.   Bandymo sąranka

                     4.1.   Bandymo sąranka ir prietaisai

                     Jei šiame dokumente nepažymėta kitaip, visų šios procedūros dalių bandymo sąranka ir prietaisai atitinka Europos standarto EN 50564:2011 (modifikuoto IEC 62301:2011) „Elektrinė ir elektroninė buitinė ir įstaigų įranga. Mažo energijos suvartojimo matavimas“ 4 skirsnį „Bendrosios matavimo sąlygos“. Jei reikalavimai yra prieštaringi, pirmenybė teikiama „Energy Star“ bandymo metodui.

                                 A.

                                 Įėjimo galia. Gaminiai, kurie turi būti maitinami iš kintamosios srovės tinklo, prijungiami prie atitinkamai rinkai tinkamos įtampos srovės šaltinio, kaip nustatyta 13 ir 14 lentelėse.

                                    13 lentelė

                                    Įėjimo galios reikalavimai, taikomi gaminiams, kurių gaminio lentelėje nurodyta vardinė galia yra ne didesnė kaip 1 500 W

                                             Rinka

                                             Įtampa

                                             Įtampos leidžiamoji nuokrypa

                                             Didžiausias visuminis netiesinių iškreipių faktorius

                                             Dažnis

                                             Leidžiamoji dažnio nuokrypa

                                             Europa, Australija, Naujoji Zelandija

                                             230 V AC

                                             +/– 1,0 %

                                             2,0 %

                                             50 Hz

                                             +/– 1,0 %

                                    14 lentelė

                                    Įėjimo galios reikalavimai, taikomi gaminiams, kurių gaminio lentelėje nurodyta vardinė galia yra didesnė kaip 1 500 W

                                             Rinka

                                             Įtampa

                                             Įtampos leidžiamoji nuokrypa

                                             Didžiausias visuminis netiesinių iškreipių faktorius

                                             Dažnis

                                             Leidžiamoji dažnio nuokrypa

                                             Europa, Australija, Naujoji Zelandija

                                             230 V AC

                                             +/– 4,0 %

                                             5,0 %

                                             50 Hz

                                             +/– 1,0 %

                                 B.

                                 Aplinkos temperatūra. Per visą bandymą aplinkos temperatūra turi būti 18–28 °C imtinai.

                                 C.

                                 Santykinis drėgnis. Per visą bandymą santykinis drėgnis turi būti 10–80° proc. imtinai.

                                 D.

                                 Šviesos matuoklis. Visi šviesos matuokliai atitinka šias specifikacijas:

                                             1.

                                             tikslumas – ± 2 % (± 2 skaitmenys) skaitmeniniu būdu rodomos vertės ir

                                             2.

                                             priėmimo kampas – ne daugiau kaip 3 laipsniai.

                                       Šviesos matuoklių bendrasis leidžiamasis nuokrypis gaunamas iš absoliučiosios sumos, gautos prie nustatytojo ekrano skaisčio 2 % pridėjus rodomosios vertės mažiausio reikšminio skaitmens leidžiamąjį dviejų skaitmenų nuokrypį. Pavyzdžiui, jei ekrano skaisčio vertė yra 90 kandelų viename kvadratiniame metre (cd/m2), šviesos matuoklio mažiausias reikšminis skaitmuo yra vienos cd/m2 dešimtadalis, 90 cd/m2 2 % būtų 1,8 cd/m2, o mažiausio reikšminio skaitmens leidžiamasis dviejų skaitmenų nuokrypis būtų 0,2 cd/m2. Todėl rodomoji vertė turėtų būti 90 ± 2 cd/m2 (1,8 cd/m2 + 0,2 cd/m2).

                                    Pastaba. Vietoj oficialaus sistemos SI vieneto cd/m2 kartais vartojamas terminas „nitas“. Vienas nitas prilygsta vienai cd/m2.

                                 E.

                                 Galios matuoklis. Galios matuokliai turi turėti tokias savybes:

                                             1.

                                             smailės faktorius:

                                                         a)

                                                         galimas srovės smailės faktorius – 3 arba didesnis, kai jos vertė iš vardinio diapazono, ir

                                                         b)

                                                         srovės verčių diapazono riba – 10 mA arba mažiau.

                                             2.

                                             Mažiausia dažninė charakteristika – 3,0 kHz.

                                             3.

                                             Mažiausia skyra –

                                                         a)

                                                         0,01 W, kai matavimo vertės mažesnės kaip 10 W;

                                                         b)

                                                         0,1 W, kai matavimo vertės yra 10–100 W, ir

                                                         c)

                                                         1,0 W, kai matavimo vertės didesnės kaip 100 W.

                                             4.

                                             Matavimo tikslumas – matavimo neapibrėžtis, atsiradusi dėl prietaiso, kuriuo matuojama bandomojo įrenginio įėjimo galia, įskaitant išorinius šuntus.

                                                         a)

                                                         Jei galios matavimo vertė ne mažesnė kaip 0,5 W, neapibrėžtis yra ne didesnė kaip 2 %, kai patikimumo lygis – 95 %.

                                                         b)

                                                         Jei galios matavimo vertė mažesnė kaip 0,5 W, neapibrėžtis yra ne didesnė kaip 0,01 W, kai patikimumo lygis – 95 %.

                           5.   Bandymo EIGA

                     5.1.   Standarto EN 62623 įgyvendinimo gairės

                     Bandymas atliekamas pagal reikalavimus, nustatytus Europos standarte EN 62623:2013 (identiškame standartui IEC 62623:2012) „Staliniai ir knygiškieji kompiuteriai. Suvartojamos energijos matavimas“ ir atsižvelgiant į šias gaires.

                                 A.

                                 Jei nenurodyta kitaip, mažieji serveriai, mažafunkciai kompiuteriai ir profesionalieji kompiuteriai konfigūruojami taip pat kaip (neintegruotieji) staliniai kompiuteriai. Jei nenurodyta kitaip, planšetės/planšetiniai kompiuteriai konfigūruojami taip pat kaip knyginiai kompiuteriai. Jei nenurodyta kitaip, nešiojamieji monoblokiniai kompiuteriai konfigūruojami taip pat kaip integruotieji staliniai kompiuteriai.

                                             1.

                                             Bandomuose mažafunkciuose kompiuteriuose visada veikia numatytoji terminalo arba nuotolinio ryšio programinė įranga.

                                 B.

                                 Miego būsenos ir išjungties būsenos bandymui pažadinimo vietiniame tinkle funkcija turi būti nustatyta taip kaip išsiųsti paruoštame gaminyje.

                                 C.

                                 Jei modelio miego būsenos funkcija neįjungta kaip numatytoji, atliekant 6.2 skirsnio bandymą matuojama mažiausios laukimo trukmės naudotojo įjungiamos būsenos arba tokios būsenos, kurioje išsaugomas mašinos režimas ir kuri įjungta kaip numatytoji, galia.

                                             1.

                                             Jei tokio režimo, kuris būtų atskiras nuo ilgosios neveikos režimo arba išjungties būsenos, nėra, 6.2 skirsnyje nustatytas matavimas praleidžiamas.

                                 D.

                                 Kai atliekamas ilgosios neveikos režimo bandymas (6.3 skirsnis), bandomojo įrenginio matavimas pradedamas ne vėliau kaip po 20 minučių nuo naudotojo paskutinio veiksmo. Jei bandomojo įrenginio ilgosios neveikos režimas įsijungia dėl tam tikrų numatytųjų nuostačių, matavimą pradėkite tuomet, kai bandomasis įrenginys pasiekia 20 minučių orientyrą. Kai atliekamas ilgosios neveikos režimo bandymas, nustatomi numatytieji displėjaus pristabdytosios veiksenos nuostačiai.

                                 E.

                                 Kai atliekamas trumposios neveikos režimo bandymas (6.4 skirsnis), bandomojo įrenginio matavimas pradedamas ne vėliau kaip po penkių minučių nuo naudotojo paskutinio veiksmo. Kai atliekamas trumposios neveikos režimo bandymas, displėjaus miego būsenos nuostačiai išjungiami. Jei matavimo metu dėl kurių nors numatytųjų nuostačių bandomojo įrenginio trumposios neveikos režimas išsijungia, nuostačiuose režimo trukmę pratęskite tiek, kad bandomasis įrenginys veiktų trumposios neveikos režimu, kol atliekamas matavimas.

                                 F.

                                 Atliekant neveikos režimo, miego būsenos ir išjungties būsenos su visišku tinklo junglumu bandymus, stalinių kompiuterių, integruotųjų stalinių kompiuterių, knyginių kompiuterių, nešiojamųjų monoblokinių kompiuterių ir planšečių/planšetinių kompiuterių funkcijos turi būti nustatytos taip, kaip paruoštame išsiųsti atitinkamame gaminyje.

                                 G.

                                 Bandomo gaminio mobiliojo ryšio jungtys turi būti išjungtos. Be to, jungties Bluetooth nuostačiai turi būti palikti tokie, kokie jie yra išsiųsti paruoštame gaminyje.

                           5.2.   Pasirengimas knyginių kompiuterių, integruotųjų stalinių kompiuterių, planšečių/planšetinių kompiuterių ir nešiojamųjų monoblokinių kompiuterių displėjaus skaisčio bandymui

                                 A.

                                 Prieš bandymą kompiuterio nuostačiuose išjunkite displėjaus blankinimo funkciją, displėjaus miego būseną, kompiuterio miego būseną ir automatinį skaisčio valdymą. Į dokumentus įrašykite visus nuostačius, kurie buvo pakeisti, palyginti su numatytąja sąranka.

                                             1.

                                             Jei automatinio skaisčio valdymo išjungti neįmanoma, šviesos šaltinį nukreipkite taip, kad į automatinio skaisčio valdymo jutiklį tiesiogiai sklistų bent 300 liuksų šviesa.

                                 B.

                                 Turi būti rodomos trys į ekraną siunčiamo vaizdo signalo vertikalios juostos, apibrėžtos Europos standarto EN 60107–1:1997 (identiško standartui IEC 60107–1:1997) „Televizijos signalų transliavimo imtuvų matavimo metodai“ 1 dalies „Bendrosios nuostatos. Matavimai radijo ir vaizdo dažnių srityse“ 3.2.1.3 skirsnyje. Trijų juostų vaizdas konfigūruojamas naudojantis numatytąja vaizdo rodymo taikomąja programa.

                                 C.

                                 Jei įrenginyje yra šaltojo katodo liuminescencinių lempų foninis apšvietimas, įrenginiui leidžiama įšilti 30 minučių. Visų kitų tipų displėjai įšyla bent 5 minutes.

                                 D.

                                 Šviesos matuokliu išmatuokite skaistį displėjaus centre.

                                 E.

                                 Bandomojo įrenginio displėjaus skaistis kalibruojamas iki šio artimiausio skaisčio: knyginių kompiuterių – bent iki 90 cd/m2, integruotųjų stalinių kompiuterių, nešiojamųjų monoblokinių kompiuterių ir planšečių/planšetinių kompiuterių – bent iki 150 cd/m2. Jei bandomojo įrenginio didžiausias skaistis nesiekia nurodyto skaisčio, tuomet įjunkite didžiausią bandomojo įrenginio displėjaus skaistį.

                                 F.

                                 Displėjaus konfigūravimui naudojamas bandomasis „Energy Star“ atvaizdas, pateiktas https://www.energystar.gov/ia/partners/images/ComputerTestingImage.bmp. Staliniuose kompiuteriuose, integruotuosiuose staliniuose kompiuteriuose ir nešiojamuosiuose monoblokiniuose kompiuteriuose šis atvaizdas gali būti nustatytas kaip darbastalio fonas („tapetas“) arba rodomas per atvaizdų rodymo taikomąją programą. Atvaizdo mastelis toks, kad atvaizdas užimtų visą ekrano plotą. Planšetėse/planšetiniuose kompiuteriuose atvaizdas konfigūruojamas naudojantis numatytąja vaizdo rodymo taikomąja programa.

                                 G.

                                 Atliekant visus 6 skirsnyje nustatytus bandymus, bandomasis įrenginys kartotinai arba iš naujo nepaleidžiamas tol, kol neatliktas ilgosios neveikos režimo ir trumposios neveikos režimo bandymų matavimas.

                                 H.

                                 Planšetės/planšetiniai kompiuteriai ir nešiojamieji monoblokiniai kompiuteriai bandomi su dokais tik jei dokas yra išsiųsti paruošto gaminio komplekte ir jei jis yra vienintelė įrenginio maitinimo iš elektros energijos tinklo priemonė.

                           6.   Visų gaminių bandymo procedūros

                     6.1.   Bandomojo įrenginio parengimas

                     Bandomasis įrenginys parengiamas pagal Europos standarto EN 62623:2013 (identiško standartui IEC 62623:2012) 5.2 skirsnį „Bandymo sąranka“ ir pagal papildomas šio dokumento 5 skyriaus gaires.
                     6.2.   Miego būsenos bandymas

                     Miego būsenos galia matuojama pagal Europos standarto EN 62623:2013 (identiško standartui IEC 62623:2012) 5.3.3 skirsnį „Miego būsenos matavimas“ ir pagal papildomas šio dokumento 5 skirsnio gaires.
                     6.3.   Ilgosios neveikos režimo bandymas

                     Ilgosios neveikos režimo galia matuojama pagal Europos standarto EN 62623:2013 (identiško standartui IEC 62623:2012) 5.3.4 skirsnį „Ilgosios neveikos režimo matavimas“ ir pagal papildomas šio dokumento 5 skirsnio gaires.
                     6.4.   Trumposios neveikos režimo bandymas

                     Trumposios neveikos režimo galia matuojama pagal Europos standarto EN 62623:2013 (identiško standartui IEC 62623:2012) 5.3.5 skirsnį „Trumposios neveikos režimo matavimas“ ir pagal papildomas šio dokumento 5 skirsnio gaires.
                     6.5.   Išjungties būsenos bandymas

                     Išjungties būsenos galia matuojama pagal Europos standarto EN 62623:2013 (identiško standartui IEC 62623:2012) 5.3.2 skirsnį „Išjungties būsenos matavimas“ ir pagal papildomas šio dokumento 5 skirsnio gaires.
                     6.6.   Papildomas bandymas, apie kurį turi būti pranešta

                     Bandydami knyginius kompiuterius, trumposios neveikos režimo bandymą pakartokite, kai displėjaus skaistis yra artimiausias nuostačiui, kuris yra bent 150 cd/m2.
                     7.   Profesionaliųjų kompiuterių bandymo procedūros

                     7.1.   Didžiausios galios bandymas

                     Profesionaliųjų kompiuterių didžiausia galia nustatoma vienu metu stebint du standartinius pramonėje taikomus veikimo rodiklius: sistemos branduolio (pvz., procesoriaus, atminties ir t. t.) apkrovos rodiklį Linpack ir sistemos grafikos procesoriaus apkrovos rodiklį SPECviewperf®
                         (naujausia bandomajam įrenginiui tinkama redakcija). Tas pats bandomasi įrenginys bandomas tris kartus, o visos trys išmatuotosios vertės nuo trijų išmatuotų didžiausios galios verčių vidurkio turi skirtis ne daugiau kaip ± 2 %. Atitiktis reikalavimams vertinama ir tipinės elektros energijos sąnaudos apskaičiuojamos pagal vidutinę galią.
                     Papildoma informacija apie šias rodiklių tikrinimo programas, įskaitant nemokamą jų atsisiuntimą, pateikta 15 lentelėje išvardytose interneto svetainėse.

                        15 lentelė

                        Sąlyginio etalono informacija didžiausios galios bandymui

                                 Sąlyginio etalono tikrinimo programa

                                 Interneto svetainė

                                 Linpack

                                 http://www.netlib.org/linpack/

                                 SPECviewperf

                                 http://www.spec.org/benchmarks.html#gpc

                                 A)

                                 Bandomojo įrenginio parengimas

                                             1.

                                             Prijunkite galios matuoklį, kuriuo galima išmatuoti kintamosios srovės linijos įtampos šaltinio tiekiamą aktyviąją galią, kai bandymui nustatytas tinkamas įtampos ir dažnio derinys. Matuoklio savybės išvardytos 4.1 skirsnio E punkte. Turi būti įmanoma matuoklyje kaupti ir pateikti per bandymą išmatuotas didžiausios galios vertes arba jis turi būti pajėgus kitu metodu nustatyti didžiausią galią.

                                             2.

                                             Bandomąjį įrenginį prijunkite prie matuoklio galios matavimo išvado. Tarp galios matuoklio matavimo ir bandomojo įrenginio negali būti prijungta jokių maitinimo šakotuvų arba nenutrūkstamo maitinimo šaltinių.

                                             3.

                                             Užregistruokite kintamosios srovės įtampą.

                                             4.

                                             Paleiskite bandomąjį įrenginį ir, kaip paaiškinta minėtose interneto svetainėse, įdiekite programinę įrangą Linpack ir SPECviewperf, jei ji neįdiegta.

                                             5.

                                             Nustatykite visus atitinkamai bandomojo įrenginio architektūrai numatytuosius Linpack nuostačius ir atitinkamą masyvo dydį „n“, kad bandymo metu galios naudojimas būtų maksimalus.

                                             6.

                                             Patikrinkite, ar laikomasi visų tikrinant sąlyginius etalonus aktualių gairių, kurias Standartinio veikimo charakteristikų vertinimo organizacija (Standard Performance Evaluation Corporation, SPEC) nustatė SPECviewperf bandymui.

                                             7.

                                             Daugiau apie pasirengimą Linpack bandymui žr. 9.1 skirsnyje „Tipiniai pradiniai programos Linpack parametrai“.

                                 B.

                                 Didžiausios galios bandymas

                                             1.

                                             Matuoklį nustatykite taip, kad jis ne trumpesniais kaip vienos sekundės intervalais pradėtų fiksuoti aktyviosios galios vertes, ir pradėkite matuoti.

                                             2.

                                             Paleiskite programą SPECviewperf ir vienu metu tiek programos Linpack egzempliorių, kad sistema būtų visiškai apkrauta. Informacija apie rekomenduojamą sąranką pateikta 9.1 skirsnio C punkte.

                                             3.

                                             Fiksuokite galios vertes tol, kol baigs veikti programa SPECviewperf ir visi programos Linpack egzemplioriai. Užregistruokite didžiausią per bandymą pasiektą galios vertę.

                                             4.

                                             Užregistruokite ir šiuos duomenis:

                                                         a)

                                                         programai Linpack naudotą vertę „n“ (masyvo dydį);

                                                         b)

                                                         per bandymą vienu metu paleistų programos Linpack egzempliorių skaičių;

                                                         c)

                                                         per bandymą paleistos programos SPECviewperf versiją;

                                                         d)

                                                         visus kompiliatorių patobulinimus, naudotus kompiliuojant programas Linpack ir SPECviewperf;

                                                         e)

                                                         sukompiliuotą dvejetainį SPECviewperf ir Linpack kodą, kurį parsisiunčia ir paleidžia galutiniai naudotojai. Juos gali platinti centrinė standartizacijos įstaiga (pavyzdžiui, SPEC), pirminės įrangos gamintojas (angl. OEM) arba susijusi trečioji šalis.

                           7.2.   Sąlyginio etalono tikrinimo bandymas

                     Sąlyginio etalono tikrinimo bandymas – atskirai paleidžiamos abi toliau išvardytos sąlyginio etalono tikrinimo programos. Prieš bandymą su kiekviena rodiklių tikrinimo programa bandomasis įrenginys paleidžiamas kartotinai. Papildoma informacija apie šias sąlyginių etalonų tikrinimo programas, įskaitant nemokamą jų atsisiuntimą, pateikta 16 lentelėje išvardytose interneto svetainėse. Visi bandymai atliekami su naujausiomis sąlyginių etalonų tikrinimo programų versijomis.

                        16 lentelė

                        Informacija sąlyginio etalono bandymui

                                 Sąlyginio etalono tikrinimo programa

                                 Interneto svetainė

                                 Linpack

                                 http://www.netlib.org/linpack/

                                 SPECviewperf

                                 http://www.spec.org/benchmarks.html#gpc

                                 A.

                                 Bandomojo įrenginio parengimas

                                             1.

                                             Bandomasis įrenginys turi būti nustatytas lygiai taip, kaip nurodyta 7.1 skirsnio A punkto 1–4 žingsniuose.

                                             2.

                                             Jei sąlyginio etalono tikrinimo programa neįdiegta, įdiekite ją, kaip paaiškinta 16 lentelėje nurodytose interneto svetainėse.

                                             3.

                                             Sukonfigūruokite sąlyginio etalono tikrinimo programas, kaip nustatyta 7.2 skirsnio B punkte.

                                             4.

                                             Laiko matavimas. Laikas gali būti matuojamas paprastu sekundmačiu ar kitu laikmačiu, kurį galima nustatyti bent 1 sekundės tikslumu.

                                 B.

                                 Sąlyginio etalono tikrinimo programos konfigūravimas

                                             1.

                                             Linpack

                                                         a)

                                                         Programos Linpack nuostačius sukonfigūruokite lygiai taip pat kaip profesionaliojo kompiuterio didžiausios galios bandymui (pvz., sekite 7.1 skirsnio A punkto 5 ir 7 žingsniais).

                                                         b)

                                                         Paleiskite vienu metu tiek programos Linpack egzempliorių, kad sistema būtų visiškai apkrauta. Rekomenduojama, kad vienu metu paleistų programos Linpack egzempliorių skaičius būtų lygus loginių ir (arba) fizinių sistemos centrinio procesoriaus branduolių skaičiui.

                                             2.

                                             SPECviewperf

                                                         a)

                                                         Programos SPECviewperf nuostačius sukonfigūruokite lygiai taip pat kaip profesionaliojo kompiuterio didžiausios galios bandymui (pvz., sekite 7.1 skirsnio A punkto 6 žingsniu).

                                 C.

                                 Sąlyginio etalono tikrinimo bandymas

                                             1.

                                             Matuoklį nustatykite taip, kad jis ne trumpesniais kaip vienos sekundės intervalais pradėtų fiksuoti aktyviosios galios vertes, ir pradėkite matuoti galią ir laiką.

                                             2.

                                             Paleiskite sąlyginių etalonų tikrinimo programą.

                                             3.

                                             Baikite laiko matavimą ir surinkite galios vertes, gautas per visą sąlyginio etalono tikrinimo programos veikimo trukmę.

                                             4.

                                             Reikia pranešti šiuos duomenis:

                                                         a)

                                                         Linpack

                                                                     i.

                                                                     programai Linpack naudotą vertę „n“ (masyvo dydį);

                                                                     ii.

                                                                     vienu metu sistemoje veikusių programos Linpack egzempliorių skaičių;

                                                                     iii.

                                                                     visas kompiliavimo priemones, naudotas kompiliuojant programą Linpack;

                                                                     iv.

                                                                     per bandymą suvartotos energijos kiekį ir

                                                                     v.

                                                                     programos Linpack tekstinį rezultatų failą, kuriame yra veikimo charakteristikos, išreikštos slankiojo kablelio operacijomis per sekundę (Flops), taip pat kiti programos Linpack parametrai (pvz., bandymų skaičius, uždavinių dydis ir t. t.).

                                                         b)

                                                         SPECviewperf

                                                                     i.

                                                                     naudotos programos SPECviewperf versiją;

                                                                     ii.

                                                                     visus kompiliatorių patobulinimus, naudotus kompiliuojant programą SPECviewperf;

                                                                     iii.

                                                                     bandymo trukmę;

                                                                     iv.

                                                                     per bandymą suvartotos energijos kiekį ir

                                                                     v.

                                                                     programos SPECviewperf komplekto aplanke esančius visus failus ir aplankus.

                           8.   Nuorodos

                                 A.

                                 Europos standartas EN 50564:2011 (modifikuotas IEC 62301:2011) „Elektrinė ir elektroninė buitinė ir įstaigų įranga. Mažo energijos suvartojimo matavimas“

                                 B.

                                 Europos standartas EN 60107–1:1997 (identiškas standartui IEC 60107–1:1997) „Televizijos signalų transliavimo imtuvų matavimo metodai“ 1 dalies Bendrosios nuostatos. Matavimai radijo ir vaizdo dažnių srityse

                                 C.

                                 Europos standartas EN 62623:2013 (identiškas IEC 62623:2012) „Staliniai ir knygiškieji kompiuteriai. Suvartojamos energijos matavimas“

                           9.   Priedėlis. Sąlyginio etalono tikrinimo programos parametrai

                     9.1.   Tipiniai pradiniai programos Linpack parametrai

                     Čia pateikiami kai kurie tipiniai pradiniai programos Linpack naudojimo profesionaliųjų kompiuterių bandymui parametrai. Šios vertės yra pradiniai taškai ir neturėtų būti laikomos privalomomis. Bandytojas gali pasirinkti bandomajam įrenginiui naudingiausius nuostačius. Šių pradinių verčių taikymas labai priklauso nuo platformos ir operacinės sistemos. Čia daroma prielaida, kad bandymas atliekamas su operacine sistema Linux.

                                 A.

                                 Lygčių skaičius (uždavinio dydis) – žr. lygtį

                                 B.

                                 Pagrindiniai masyvo matmenys – žr. lygtį
                                 Matricos dydis (lygčių skaičiaus ir pagrindinių masyvo matmenų dydžio derinys) turėtų būti didžiausias, koks telpa mašinos laisvosios kreipties atmintyje (RAM). Mašinos, kurioje veikia operacinė sistema Linux, matricos dydis apskaičiuojamas šiuo AWK scenarijumi:
                                 awk '
                                 BEGIN {
                                 printf ”Maximum matrix dimension that will fit in RAM on this machine:”
                                 }
                                 /^MemTotal:/{
                                 print int(sqrt(($2*1 000)/8)/1 000) ”K”
                                 }
                                 '/proc/meminfo
                                 Naudodamiesi šiuo scenarijumi gautu rezultatu nuspręskite kokį matricos dydį įrašyti kaip „Lygčių skaičiaus“ ir „Pagrindinių masyvo matmenų“ pradinius duomenis. Parametras „Lygčių skaičius“ bus lygus scenarijaus pateiktam rezultatui. Parametras „Pagrindiniai masyvo matmenys“ bus lygus rezultatui, suapvalintam iki skaitmens 8 didesniojo kartotinio.
                                 Paprasčiausia šį skaičiavimą atlikti taip: paimti bandomojo įrenginio atminties dydį baitais (žymima raide m) ir 1 lygtyje pakeisti m.

                                    9 lygtis. Atminties dydžio apskaičiavimas

                                 C.

                                    Bandymų skaičius. c – 1, čia c yra sistemos loginių ir (arba) fizinių centrinių procesorių skaičius. Bandytojas turi nuspręsti, kas bandomajam įrenginiui naudingiau. -1 reiškia, kad vieną branduolį naudos programa SPECviewperf.

                                 D.

                                    Duomenų išlyginimo vertė: Linux sistemoms paprastai 4. Geriausia naudoti operacinės sistemos puslapio formato ribos vertę.

                           “

               (1)  Jei bandomasis įrenginys savaime palaiko miego būseną ir miego būsenos galia naudojama tipinių elektros energijos sąnaudų lygtyje, pagal kurią vertinama įrenginio atitiktis.

               (2)  Išoriniai maitinimo šaltiniai turi atitikti reikalavimus, kai tokie šaltiniai bandomi pagal 10-ojo JAV federalinių taisyklių sąvado 430 dalies Z priedėlį „Vienodasis bandymo metodas, kuriuo matuojamas išorinio maitinimo šaltinio energijos vartojimas“. Vidiniai maitinimo šaltiniai turi atitikti reikalavimus, kai tokie šaltiniai bandomi pagal EPRI 306 Generalized Internal Power Supply Efficiency Test Protocol, Rev. 6.6 (EPRI 306 Bendrąjį vidinių maitinimo šaltinių efektyvumo bandymo protokolas, 6.6 red.).

               (3)  Vidutinis efektyvumas – aritmetinis efektyvumo verčių, gautų atliekant bandymą su 25, 50, 75 ir 100 % vardinės išėjimo srovės. Išoriniai maitinimo šaltiniai turi atitikti reikalavimus, kai tokie šaltiniai bandomi pagal 10-ojo JAV federalinių taisyklių sąvado 430 dalies Z priedėlį „Vienodasis bandymo metodas, kuriuo matuojamas išorinio maitinimo šaltinio energijos vartojimas“.

               (4)  Atskirojo grafikos procesoriaus galimybių kategorija nustatoma pagal kadrų buferio juostos plotį, kaip parodyta 7 lentelėje.

               (5)  P = [centrinio procesoriaus branduolių skaičius] × [centrinio procesoriaus taktų dažnis (GHz)], čia branduolių skaičius reiškia centrinio procesoriaus fizinių branduolių kaičių, o centrinio procesoriaus taktų dažnis yra didžiausias TDP branduolio dažnis, bet ne turbospartinimo dažnis.

               (6)  TECMEMORY priedas, taikomas už kiekvieną sistemos GB.

               (7)  TECGRAPHICS priedas, taikomas tik už pirmą sistemos atskirąjį grafikos procesorių, bet ne už grafikos procesorių perjungimo funkciją.

               (8)  FB_BW – displėjaus kadrų buferio juostos plotis gigabaitais per sekundę (GB/s). Šis gamintojo deklaruojamas parametras turėtų būti apskaičiuojamas taip: (Duomenų perdavimo sparta [MHz] × kadrų buferio duomenų ilgis [bitų])/(8 × 1 000)

               (9)  TECSWITCHABLE paskata, taikoma stalinių kompiuterių ir integruotųjų stalinių kompiuterių automatinio perjungimo funkcijoms, kurios įjungtos kaip numatytosios.

               (10)  TECEEE – taikomas už kiekvieną IEEE 802.3az (Energiją taupantis eternetas) reikalavimus atitinkantį gigabitų eterneto prievadą.

               (11)  TECSTORAGE priedas, kai sistemoje yra daugiau nei vienas papildomas vidinės atmintinės elementas, pritaikomas vieną kartą.

               (12)  TECINT_DISPLAY priedas EP – geresnių veikimo charakteristikų displėjaus norma, apskaičiuojama pagal 3 lygtį; r – ekrano skyra megapikseliais; A – matomos ekrano dalies plotas kvadratiniais coliais.